jelisaveta randjelovic Archives - Chicago Desavanja\nTag: jelisaveta randjelovic\nUpoznajte Jelisavetu Ranđelović, najlepšu Srpkinju u Americi za 2020. godinu!\nDevojke sa Balkana su oduvek važile za jedne od najlepših žena na svetu, pa tako gde god da se pojave one prosto zrače svojom lepotom koja je specifična i samo njima svojstvena. Upravo su one te koje često dobijaju komplimente na račun svoje fizičke lepote, koji su na našu radost propraćeni pozitivnim kritikama i na temu njihovog obrazovanja, pameti, inteligencije, karaktera, šarma i još mnogih najlepših ljudskih osobina. Zvaničnu potvrdu da poseduje sve ove kvalitete nedavno je dobila Jelisaveta Ranđelović, devojka koja je ponela titulu najlepše Srpkinje u Americi.\nU skladu sa aktuelnim stanjem u svetu, kada su svi organizatori primorani da svoje manifestacije organizuju onlajn, i takmičenje za najlepšu devojku srpske dijaspore organizovano je nedavno na ovaj način.\nPutem Zoom aplikacije birala se lepotica koja se najviše ističe među kandidatkinjama, a ova laskava titula pripala je upravo našoj sagovornici, osamnaestogodišnjoj Jelisaveti Ranđelović.\nKakav je osećaj biti najlepša u dijaspori?\nBiti najlepša Srpkinja u Americi je zaista neverovatan osećaj. Veoma sam uzbuđena i prosto još uvek nisam ni svesna te pobede. Za izbor Miss Serbian Diaspora USA 2020 saznala sam preko objave vašeg portala Chicago Dešavanja na Instagramu, a ubrzo nakon toga mi je par prijatelja reklo kako treba da se prijavim za takmičenje, jer su smatrali da imam velike šanse. Privuklo me je i to što je sve organizovano preko Zoom aplikacije, gde smo se mi finalistkinje iz cele Amerike sastajale uglavnom jednom nedeljno, da bi napredovale korak po korak do finalnog takmičenja.\nDa bi uopšte bila u prilici da konkuriše za ovo priznanje Jelisaveta je, kao i ostale devojke, morala da ispuni određene kriterijume i uslove. Šta je bilo potrebno ispuniti kako bi uzela učešće u finalnom delu ovog takmičenja?\nUslovi za glavnu nagradu su bili da devojke budu između 18 i 25 godina i da imaju srpsko državljanstvo, ali organizator je proširio kriterijume, tako da su ove godine mogle da se prijave sve mlade Srpkinje koje žive u SAD-u, uzrasta od 18 do 30 godina, pa je konkurencija bila još veća. Takođe, pored spoljašnje lepote, važno je bilo i da devojke budu pre svega obrazovane, da poštuju srpsku tradiciju i da poseduju porodične vrednosti i kućno vaspitanje. Ova titula je na neki način potvrda onoga na čemu smo moji roditelji i ja radili godinama i nadam se da ću jednog dana i ja moći da postanem mentor nekom novom naraštaju naših mladih devojaka u Americi, i tako nastavim ovo novo kolo srpskih sestara.\nPripreme i obuku za finalni kasting vodio je MISDUSA tim, na čelu sa organizatorom Marinom Schwabic, predsednicom American Serbian Association for Prosperity, kao i trenerima Nensi Pešić, koja je i zvanična Ms Woman California 2020 i Majom Milićević, Instagram influenserkom i promoterkom lepote i zdravlja iz Njujorka.\nOrganizacijski tim ništa nije prepuštao slučaju, već se na najbolji mogući način pripremio za ovu nesvakidašnju smotru srpskih lepotica. Bila je to prilika za sve devojke koje su se prijavile za takmičenje da se edukuju na temu mode i lepote, nauče mnogo novih stvari i pripreme se za veliko finale. Kako su tekle same pripreme i šta si to novo naučila ovom prilikom?\nImale smo svake nedelje novu temu i zadatke, a imale smo i priliku da gledamo razne video-treninge koje gledaju devojke iz celog sveta kada se kandiduju za ovakva takmičenja. Takođe smo imale i obuku uživo, kao i generalnu probu u restoranu Skadarlija, gde se i održalo čikaško finale. Zahvaljujući našoj Nensi, koja nas je obučavala pravilnom hodu, stilu oblačenja, kao i tome kako da prezentujemo sebe pred kamerama, imale smo osećaj da se radi o jednom pravom takmičenju, iako na kraju zbog korone nije bilo publike u sali.\nFinalistkinje izbora za Miss Serbian Diaspora USA 2020 nisu stekle samo nova znanja, već i nova poznanstva. Jelisaveta je ovom prilikom stekla nove prijateljice sa kojima je i dalje u kontaktu.\nOvo je bilo ogromno životno iskustvo i pored novih stvari koje sam naučila prilikom učešća, upoznala sam i dosta novih ljudi i stvorila lepa prijateljstva sa ostalim učesnicama ovog izbora. Ostala sam u kontaktu sa svim devojkama iz Čikaga, imamo čak i zajedničku WhatsApp grupu, gde se dogovaramo oko druženja. Malo je teže da se sve okupimo istoga dana, jer svaka od nas ima dosta obaveza, ali zato uvek u toku nedelje razmenimo par poruka.\nPopularna Lisa preselila se u Ameriku sa svojom porodicom pre dve godine, a čini se da je njeni dalji planovi vezuju za ovo podneblje. Kako kaže, veoma joj se dopada američki stil života.\nNa ovako veliki korak moji roditelji su se odlučili zbog mene i mog mlađeg brata, kao i naše budućnosti. Ja tu odluku jako poštujem i veoma sam im zahvalna na svemu što čine za nas. Ove godine sam završila srednju školu i upisala sam prvu godinu na koledžu, na kome studiram arhitekturu. Posle završetka škole planiram da nađem posao u svojoj struci, a takođe bih želela da se bavim i dizajnom i manekenstvom.\nPriznaje ipak da joj najviše nedostaje ostatak porodice iz Srbije, kao i najbliži prijatelji i njen rodni grad Zaječar. Na naše pitanje da li postoji jedna stvar koju bi ponela sa sobom da može kaže da tako nešto ne postoji, jer se radi o dragim ljudima koje bi sve vrlo rado dovela u Ameriku.\nDodaje i to da svakodnevno ulaže svoje trud i vreme u obrazovanje, te da je jako uporna u nameri da školovanje završi sa što boljim prosekom, jer smatra da će jednog dana sve to da se isplati. Pitali smo je kakvi su njeni planovi na polju ličnog napretka?\nVolim i želim da naučim što više novih stvari dok sam mlada. Pored srpskog i ruskog jezika, trenutno radim na tome da usavršim profesionalni engleski jezik. Za pet godina vidim sebe kao zrelu i samostalnu osobu, da radim u velikoj arhitektonskoj kompaniji na projektima za izgradnju objekata i da dosta putujem po Americi. Takođe, jedna od želja mi je i da imam svoj stan u centru Čikaga.\nLisu u narednom period očekuje učešće u finalu za čuveno takmičenje Miss Srbija 2021., gde se nada da će steći još bogatije iskustvo, upoznati nove ljude i družiti se sa njima, kao što je imala priliku i na ovom nedavnom takmičenju. Kaže da se potajno nada da će i tamo osvojiti jednu od nagrada, a ukoliko osvoji titulu Miss Srbije, ulazi u izbor za Miss Sveta, što je po njenim rečima nestvarno iz ove perspektive.\nIpak, nakon ovog inspirativnog razgovora sa Lisom, mi smo sigurni da poseduje sve kvalitete za jedan takav podvig i ne sumnjamo da će opravdati ulogu našeg favorita na ovom velikom takmičenju.\nOva mlada i uspešna devojka imala je i savet za njene vršnjakinje koje gaje iste životne ambicije.\nMladim devojkama, koje bi poželele da se otisnu u svet, preporučila bih da najpre veruju u sebe, da razmišljaju pozitivno i budu usmerene ka svom cilju. Smatram da veliku ulogu u uspehu igra želja i vera u to da ćeš jednog dana ostvariti svoj cilj!\nPIŠE: SANJA MIRKOVIĆ I FOTO: PRIVATNA ARHIVA\nTags 2020, jelisaveta randjelovic, lepotica, miss, miss serbian diaspora, najlepsa, pobednica, srpkinja


Delimično ponavljanje izbora u Šapcu sedam dana nakon ukidanja vanredne situacije | Insajder\nGradska izborna komisija (GIK) Šapca je danas odlučila da se raspišu ponovljeni izbori na 27 glasačkih mesta. Izbori će se održati u roku od sedam dana od dana ukidanja vanredne situacije na području tog grada.\nPodsetimo, Upravni sud u Novom Sadu delimično je usvojio žalbu Gradskog odbora Srpske napredne stranke u Šapcu na odluku Gradske izborne komisije o ponavljanju lokalnih izbora, te će oni, umesto na svih 100, biti ponovljeni na 27 biračkih mesta.\nNa jednom izbornom mestu izbori su poništeni zbog nepopunjenog kontrolnog listića, dok su na 26 drugih biračkih mesta izbori poništeni zbog utvrđenih nepravilnosti koje se odnose na glasanje van biračkog mesta i nedostatak potvrda o biračkom pravu za glasanje van biračkog mesta.\nNa sednici GIK-a 22. juna konstatovano je da je podneto 42 prigovora na rad biračkih odbora u toku sprovođenja izbornog procesa, pa je doneta odluka da se zbog nepravilnosti ponište izbori na svih 100 mesta na teritoriji Grada.\nGradski odbor SNS-a u Šapcu je nakon ove odluke GIK-a najavio podnošenje žalbe Upravnom sudu sa ocenom da je takva odluka skandalozna.


Foto: JASON SZENES, AARON M. SPRECHER, STEVE DIPAOLA / EPA;\nPoslednji u nizu otkaza Gregu Popoviču uručili su Bredli Bil, Zion Vilijamson i Tobajas Heris, u ponedeljak.\nDok su "orlovi" na pripremama i treniraju za iskušenja koja će ih čekati u Kini od 31. avgusta do 15. septembra, selektor Sjedinjenih Američkih Država još uvek ne zna na koga će moći da računa za Svetsko prvenstvo. Otkazi se u taboru SAD ređaju kao na traci, a poslednja tri naterala su nas na razmišljanje - do koje lestvice može da se spusti "drim tim" i šta to sve znači.\nOdavno je poznato da u sportu, posebno ekipnom, ne igraju imena, ali i da bi izabranici Grega Popoviča u punom sastavu mogli lako da izađu na kraj sa gotovo svim svetskim selekcijama. Ipak, tu ugodnost u Kini neće imati "ludi Srbin" koji će morati da reprezentaciju napravi ne od onih koje želi, već od igrača koji ga neće odbiti.\nAko reprezentaciju Sjedinjenih Američkih Država gledamo kroz prizmu NBA lige, Popovič nema čime da se pohvali. U zvanično najbolje tri petorke najkvalitetnijeg klupskog takmičenja na svetu u igri pod obručima ima svega dvojica reprezentativaca SAD koji se još uvek nalaze na spisku. Ako učinak i značaj u svojim timovima sudimo prema ovom izboru, samo Demijan Lilard iz druge idealne petorke i Kemba Voker iz treće biće "NBA zvezde" na koje će računati Popovič.\nSilna Amerika neće na Mundobasketu imati igrača iz najbolje petorke NBA lige pošto Stef Kari, Džejms Harden i Pol Džordž neće igrati na Mundobasketu, ali hoće Srbija i Grčka sa svojim pulenima Nikolom Jokićem i Janisom Adetokumbom. Čak će i Francuska imati predstavnika iz jedne od idealnih petorki, Rudija Gobera.\nNajveći problem Popoviču nisu napravili oni koji su se zahvalili na pozivu dok isti još uvek nije bio zvaničan, već igrači koji su želeli da igraju, ali ipak neće. Džejms Harden, Entoni Dejvis, Si Džej Mekalum, Erik Gordon, a od ponedeljka i Bredli Bil koji zbog rođenja deteta neće putovati u Kinu, kao ni Zion Vilijamson koji je bio u drugom planu, ali je ipak rešio da se posveti pripremi za dolazeće obaveze u NBA.\nPrvi su Gregu Popoviču stav o propuštanju Mundobasketa izneli Stef Kari, Pol Džordž, Lebron Džejms, Kevin Durant i Demarkus Kazins, te Entoni Dejvis, Klej Tompson, Drejmond Grin, a niz se onda nastavio sve do Bila i Vilijamsona.\nMeđutim, sve ovo nije razlog da se Srbija ili neka druga zemlja koja učestvuje na Svetskom prvenstvu "zaleti". Aleksandar Đorđević i "orlovi" su upravo na prethodnom Mundobasketu osetili snagu Amerikanaca koji ni tada nisu imali pregršt zvezda. Od 15 košarkaša idealne tri petorke NBA lige, tog leta su za SAD igrali samo Džejms Harden iz prve i Stef Kari iz druge.


Dve osobe poginule u udesu kod Kovilova - www.lobi-info.rs\nBojan K. 25. aprila 2013., 18:08 5.8k Views\nDve muške osobe poginule su u danas u saobraćajnoj nesreći koja se dogodila oko 15,50 časova, na Zrenjaninskom putu, kod skretanja za Kovilovo. Predpostavlja se da su otac i sin nastradali, koji za sada nisu identifikovani.\nDo nezgode je došlo, kako objašnjavaju u MUP Srbije, kada su se direktno sudarili kamion i putnički automobil marke „Renault scenic“. Tom prilikom poginuli su vozač i suvozač iz putničkog automobila, dok je vozač kamiona prošao bez povreda.\nNa lice mesta ubrzo su stigli Hitna pomoć, policija i vatrogasci, koji su morali da upotrebe dizalicu, kako bi iz smrskanog automobila izvukli nastradale.\nIstraga će pokazati šta je dovelo do ovako užasnog udesa, ali se pretpostavlja da je drugi putnički automobil, marke „Volkswagen“ pokušavao da obiđe kamion, kada mu je u susret naišao „reno“. Da bi izbegao direktan udes, vozač kamiona je pokušao da skrene. Međutim, i on i vozač „renoa“ su izgubili kontrolu nad vozilom i udarili jedan u drugog.\nUviđaj na ovom delu puta trajao je više od sat vremena, što je dovelo do obustave saobraćaja, pa formirala se kilometarska kolona u oba smera.\nOvo je definitivno crna tačka na Zrenjaninskom putu kod naselja Kovilovo, jer pre samo dva meseca na istom mestu je poginuo mladić od 28 godina.\nPrethodna objava Nastavnika dilera su prvo mučili, pa ga ubili\nSledeća objava U autobusu na liniji 95 napadnuta kontrolorka BusPlusa


Talibani traže pomoć: Obratio se vođa - BIGportal.ba\n28 Novembra, 2021 28 Novembra, 2021 0169\n“Uveravamo sve zemlje da se nećemo mešati u njihove unutrašnje stvari i želimo da imamo dobre ekonomske odnose sa njima”, obećao je Mula Mohamed Hasan Akhund, suosnivač talibana i sada premijer njihove vlade.\nTokom svog 30-minutnog govora, Hasan je insistirao na tome da talibani “pokušavaju koliko god mogu da reše probleme ljudi”, okrivljujući prethodnu vladu koju podržavaju SAD, nazivajući je najslabijom na svetu.\nInflacija je izmakla kontroli, a cene hrane su skočile pošto je loša ekonomska situacija dodatno osakaćena sankcijama i povlačenjem strane pomoći nakon što su talibani preuzeli vlast nakon što su američke trupe povučene iz zemlje.\nStrana pomoć je ranije činila do 75 odsto avganistanskog budžeta pod prethodnom administracijom.\n“Tražimo od svih međunarodnih dobrotvornih organizacija da ne uskraćuju njihovu pomoć i da pomognu našoj iscrpljenoj naciji”, rekao je lider talibana, prenosi Raša Tudej.


Zbrka.com - Ceca u Australiji - oboreni svi rekordi - Zanimljivosti i Jet Set\nCeca u Australiji - oboreni svi rekordi\nFolk zvezda Svetlana - Ceca Ražnatović održala je u petak nezaboravan koncert u Pertu, prvi na njenoj velikoj australijskoj turneji.\nDosadašnji rekord u posećenosti koncerata naših izvođača držala je manifestacija Pop-rok veče iz 2008. godine, na kojoj su nastupili Bajaga, Crvena jabuka, Valentino i drugi, kad je prodato 1.270 karata.\n- Na Cecinom koncertu bilo je skoro tri hiljade ljudi iz svih zemalja bivše Jugoslavije i svi su je horski pratili - kaže menadžer Raka Marić, čija je produkcija „Mjuzik star Australija“ organizovala koncert.\nNajpopularnija pevačica na Balkanu ubrzo po završetku koncerta u Pertu privatnim avionom otputovala je u Sidnej, gde je na sceni većoj od 200 kvadratnih metara sinoć održala još jedan spektakularan koncert.\n- Krajnje vreme je bilo da zapevam i pred svojom publikom u Australiji. Atmosfera je bila fenomenalna, zadovoljna sam činjenicom da je sve prošlo u najboljem redu - rekla je Ceca za Kurir.\nSlede nastupi u Adelejdu, Melburnu i Brizbejnu, a onda povratak u Srbiju, kako je najavila 15. decembra.\nApartman od 2.220 evra\nZa vreme boravka u Pertu, Ceca je bila smeštena u predsedničkom apartmanu hotela „Dakston“, čiji najam za jedno veče košta 2.220 evra.\nCecina ekipa broji 15 ljudi, i svi su bili smešteni u istom hotelu. Tokom boravka u Sidneju pevačica je odsela u hotelu „For sizons“, koji pripada lancu najluksuznijih hotela na svetu.\nEmotion tuži Macu\nRat - Seka i Jelena Karleuša\nVerica Rakočević i Neda Ukraden napale Natašu\nMiloš Bojanić - Sinan mi preti batinama\nGoca skinula gaće Aleksandri


Sajam zapošljavanja u Kuli 23/03/18, 13:38\nJavni poziv za pohađanje obuke kod poznatog poslodavca 20/12/17, 16:32\nKoliko traje pravo na novčanu nadoknadu nezaposlenih? 22/12/17, 15:08\nUčešće je prijavilo više od 40 poslodavaca iz Šumadijskog okruga, koji će na sajmu ponuditi preko 350 slobodnih radnih mesta.\nFilijala Kragujevac Nacionalne službe za zapošljavanje učestvovaće na Sajmu obrazovanja, zapošljavanja, preduzetništva i inovacija, koji će se održati 29. i 30. marta, od 10 do 15 časova, na Šumadija sajmu, Save Kovačevića bb.\nPriliku da dođu do posla imaće kandidati sa mašinskim i metalskim zanimanja, od trećeg do sedmog stepena stručne spreme (bravari, alatničari, metaloglodači, operateri na CNC mašinama, diplomirani mašinski inženjeri različitih smerova), a u ponudi će biti i radna mesta za diplomirane ekonomiste, prodavce, šivače, krojače, stolare.\nNezaposlena lica imaće priliku da predaju svoje radne biografije i konkurišu za radna mesta koje će ponuditi: Berteks textile, Magneti Mareli, DOO „Gorenje MDM“, Forma ideale, Grah Automotive iz Batočine, Peštan i Bekament iz Aranđelovca, Nikom, Adient Seating, Wacker Neuson, Jelofina, Duga kolor i drugi poslodavci.\nKonkurs "Pokreni se za posao"\nŠansa za dugoročno nezaposlene osobe sa invaliditetom


Neimenovani mladić je postao pravi hit na društvenim mrežama nakon što se na njima pojavio snimak njegovog učešća u kvizu. Naime, iako važi pravilo da se muškarci razumeju u sport, da li zbog treme ili usled vremenskog ograničenja, odgovor ovog takmičara na pitanje koji je najbolji strelac u istoriji košarkaškog kluba Losanđeles Lejkersa, na prvom mestu je ostavio voditelja bez reči, a nakon toga je dobro nasmejao sve na društvenim mrežama.\n- Majkl Džekson - glasio je njegov odgovor posle nekog vremena.\nNa njegovu veliku žalost, ime preminulog nekrunisanog kralja pop muzike, nije bio tačan odgovor, zbog čega je mladić postao predmet šale na mrežama.\nIako je možda mislio na Medžika Džonsona, ni u tom slučaju odgovor ne bi bio tačan, pošto je "Crna Mamba" odnosno, Kobi Barajant, neprikosnoveni košgeter Lejkersa. Tokom svoje karijere, Brajant je za Los Anđeles Lejkerse igrao 20 sezona, bio je šampion 5 puta i postogao je 33.643 poena.


Odmor i uživanje uz kontrolu zdravlja u SB Merkur u Vrnjačkoj Banji\nBack TURIZAM ZDRAVSTVENI TURIZAM Odmor i uživanje uz kontrolu zdravlja u SB Merkur u Vrnjačkoj Banji\nčetvrtak, 04 oktobar 2018 09:24\nSpecijalna bolnica “Merkur” u Vrnjačkoj Banji tradicionalno će se predstaviti na 51. Sajmu turizma u Novom Sadu, koji se održava od 04. - 07. oktobra. Ove godine okosnica Sajma je predstavlјanje banja i klimatskih mesta Srbije, a Merkur će predstaviti i promovisati svoje specijalne pakete za budući period uz prigodan prateći program. I ove godine svi posetioci Merkurovog štanda u Novom Sadu imaće priliku da se upoznaju sa novinama i aktuelnostima u Merkuru, pre svega za kraj 2018. godine i početak 2019. godine.\nOkosnica ovogodišnjeg novosadskog Sajma turizma je predstavlјanje banja i klimatskih mesta Srbije, koji su nezamenјivi deo u sistemu turizma. Vrnjačka Banja kao najveće banjsko mesto u Srbiji koje ove godine obeležava 150 godina turizma i Merkur kao nosilac zdravstvenie i spa podude, imaće adekvatnu i zanimljivu prezentaciju. Koncepcijski ovaj događaj redefinisan je u Sajam receptivnog turizma u čijem centru je turista za kojeg se kreira ponuda zasnovana na savremenim motivima, očekivanjima i iskustvima.


ELITA U BEOGRAD Gosti delegacije Lacija, Levskog i Olimpijakosa | Happy BSC portal\nDelegacije sportskih društava iz Grčke, Italije i Bugarske posetile su danas Stari dvor gde ih je ugostio pomoćnik gradonačelnika Beograda Andreja Mladenović.\nPredstavnike sportskih društava "Olimpijakos", "Lacio" i "Levski" boraviće u Beogradu do 15. decembra u okviru projekta "Multisport academy", koji je odobrio Evropski parlament, a domaćin je Sportsko društvo "Crvena zvezda".\nMladenović je delegacijama sportskih društava poželeo dobrodošlicu u Beograd i izrazio nadu da će uživati tokom boravka u srpskoj prestonici. On je goste upoznao sa činjenicom da Beograd ima puno iskustava u organizaciji velikih sportskih događaja, podsetivši tom prilikom na održavanje finalnog turnira Evrolige 2018. godine, Univerzijade, kao i takmičenja koja će tek uslediti, poput Svetskog dvoranskog prvenstva u atletici 2022. godine.\n- Ovo je poseban projekat u kojem SD Crvena zvezda sa evropskim sportskim društvima poput Olimpijakosa, Lacija i Levskog konkuriše za određene programe u okviru projekta Erazmus plus za mlade. Mislim da je dobro podržati inicijativu da se naši klubovi i sportska društva na ovaj način uključuju u mogućnost da se putem određenih evropskih fondova finansiraju aktivnosti koje imaju za cilj unapređenje sporta kako u Beogradu tako i Srbiji uopšte - rekao je Mladenović.\nPredsednik Nadzornog odbora SD Crvena zvezda Mile Samardžić je rekao da je za njih razmena iskustava sa klubovima iz regiona i zemalja Evrope od velikog značaja, napomenuvši da je projekat započet 1. januara 2019,. i da će trajati 18 meseci.\nCilj projekta "Multisport academy" je razmena iskustava u okviru internacionalne promocije sporta, sa posebnim fokusom na područje Zapadnog Balkana.\nPredstavnica SD "Lacio" Gabrijela Bašeli je kazao da je jedan od kofinansijera ovog projekta Evropski parlament.\n- Veoma je važno da se povežemo i razmenimo iskustva sa klubovima iz drugih zemalja. Pomoćnik gradonačelnika nam je ukazao veliku čast primivši nas u zdanju Starog dvora, gde smo saznali nešto više o Beogradu i njegovoj istoriji. Takođe, imali smo priliku da saznamo više o funkcionisanju i organizaciji sporta i sportskih događaja u prestonici Srbije i vašoj zemlji uopšte. Nadamo se da ćemo u budućnosti nastaviti uspešnu saradnju - rekla je Bašeli.\nVanina Milanova, predsednica Evropske asocijacije sportskih društava (EMKA), sa sedištem u Briselu, podsetila je da je Evropska asocijacija sportskih društava osnovana pre osam godina, kao i da broji 26 članova.\n- Glavni deo saradnje obavlja su u okviru Erazmus plus programa, dok smo u isto vreme kao cilj postavili unapređenje rada menadžementa klubova koji su naši članovi. Takođe, radimo na unapređenju sportskog obrazovanja studenata i promociji sporta - rekla je Milanova.


Ganić razmatra najpogodniju formu da tuži Srbiju\nNaslovnica Novine Ganić razmatra najpogodniju formu da tuži Srbiju\nBiH, Srbija – Pravni savjetnik predsjedavajućeg Predsjedništva BiH Damir Arnaut, koji je ujedno bio i pravni savjetnik bivšem članu Predsjedništva BiH Ejupu Ganiću tokom sudskog procesa u Londonu, izjavio je danas da “Ganić razmatra najpogodniju formu za tužbu protiv Srbije”.\n“Ganić je punih pet mjeseci proveo u Londonu kao talac onog što je sud okarakterisao kao ‘zloupotrebu britanskog pravnog sistema u političke svrhe’.\nTo neminovno povlači dodatne pravne posljedice po Srbiju, i od dana izricanja ove presude razmatraju se sve opcije, uključujući najpogodniji forum za takvu tužbu”, rekao je Arnaut Agenciji BETA.\nUpitan koliko iznose troškovi Ganićeve odbrane i na koji način će oni biti finansirani, Arnaut je rekao da “tačna cifra nije toliko bitna”, ali da je ona “daleko ispod iznosa od milion maraka koju je plasirala SDA”.\n“Ganić ima pravo na povrat malog dijela troškova od britanske Vlade, a radi se na tome da ostatak plati Srbija”, kazao je Arnaut.\nEjup Ganić je uhapšen u Londonu 1. marta ove godine na osnovu potjernice raspisane u Srbiji kojom se tražilo Ganićevo izručenje Srbiji kako bi mu se sudilo “za zločine počinjene nad vojnicima JNA u Dobrovoljačkoj ulici u Sarajevu u maju 1992. godine”.\nEkstradicioni sud u Londonu odbio je da Ganića izruči Srbiji.\nArnaut je danas izjavio da je pravo Ilije Jurišića da satisfakciju potraži na Sudu za ljudska prava u Strazburu, ukoliko Apelaciono vijeće u Beogradu potvrdi presudu “koja je zasnovana na nepostojećem sporazumu, što je priznao i tužilac Milan Petrović tokom unakrsnog ispitivanja u Londonu”.\nArnaut je najavio da će nastaviti i dalje da intenzivno pružaju svu pravnu i logističku pomoć Jurišiću i dodao:\n“A u slučaju Ganić smo dokazali našu efektivnost kada to radimo pred nezavisnim sudovima”.


Transnacionalni program Dunav 2017-2019\nRazvojna agencija Srbije (RAS) uspostavlja i održava saradnju sa razvojnim agencijama istog i sličnog tipa u drugim zemljama. Reč je o saradnji i prijateljskim odnosima sa agencijama koje se bave promocijom izvoza, investicija i podrškom privredi i slično.\nNa taj način agencije i institucije podstiču međunarodnu saradnju i transfer znanja i iskustva od posebnog značaja za ekonosmkih i društveni razvoj zemlje.\nJedna od agencija sa kojom sarađuje RAS je i Mađarska agencija za promociju izvoza (HEPA), sa kojom je saradnja ozvaničena i Memorandumom o saradnji. Agencije kooperaciju baziraju na promociji širenja i diverzifikacije zajedničke trgovine i saradnje po pitanju investicija u poljima koja su važna za dalji ekonomski i društveni razvoj zemalja.


Nagrađeno rešenje Elene Jaramazović i Marije Todorović na konkursu Nova mesta\nIgor Conić, 17.07.2018. 0 2 min za čitanje\nNovoformirani urbani džep predviđa kreiranje prostora za masovnija javna okupljanja uz izdvajanje zona namenjenih za razne aktivnosti na otvorenom.\nGrađani Starih Ledinaca već duže vremena su u potrazi za javnim prostorom koji bi obezbedio duži boravak na otvorenom. Brojne manifestacije koje se održavaju u ovom mestu nadomak Novog Sada, realizuju se u prostorijama mesne zajednice koje nemaju dovoljno veliki prostorni kapacitet za sve aktivnosti koje bi se mogle organizovati. Rešenje stiže od Elene Jaramazović i Marije Todorović, koje su osvojili prvu nagradu na konkursu Nova mesta.\nCilj njihove arhitektonske intervencije bio je da se stvori prostor uz ulicu Vuka Karađića koji podržava aktivnosti svih starosnih grupa i dovoljno je fleksibilan i prilagodljiv svim organizacijama događaja i vrstama okupljanja. Trenutno stanje terena, koji je u padu ka ulici, podseća na pozornicu, što se nije činilo prikladnim za izolovano i sigurno mesto kojem se težilo. Zato ovo rešenje urbanog džepa predviđa kaskadnu organizaciju prostora koje asocira na obližnji ledinački kamenolom.\nKaskadna organizacija prostora koja asocira na obližnji ledinički kamenolom\nNa panoima se može napraviti izložba, stepenice služe za sedenje i razgovor, dok razonodu i hlad obezbeđuje zona pod mrežom od konopca.\nNovoformirani trg predviđa kreiranje prostora za masovnija javna okupljanja uz izdvajanje zona namenjenih za razne aktivnosti. Tako se na panoima može napraviti izložba, stepenice služe za sedenje i razgovor, dok razonodu i hlad obezbeđuje zona pod mrežom od konopca.\nUrbani džep u ulici Vuka Karadžića u Starim Ledincima\nNikad dosta trave\nRešenjem nije predviđeno zelenilo sem zelene trake u parteru. Zbog toga se u obrazloženju žirija konstatuje da se kroz razuđenost dela zida pokušalo ubaciti zelenilo u sam prostor trga ali zato predlažu razmatranje bolje artikulacije tog prelaska, uz preporuku da se „zelenilo malo više ubaci u prostor“.\nMalo zelenila u prostoru\nAsocijacija na kamenolom\nŽiri je mišljenja da je ovo rešenje „primereno za ovaj prostor, ambijent i za ono što predstavlja urbani džep. Ono je zadovoljilo sve tražene kriterijume, a ujedno ima i jasan i upečatljiv karakter. Primećena je nesvesna asocijacija na ledinački kamenolom koja je ocenjena pozitivno“, navodi se komentaru žirija.\nKarakteristični detalji prostora (mreža, centralni trg, prostor za izlaganje) i presek\nOvaj rad osvojio je prvu nagradu na konkursu Nova mesta za lokaciju Mesne zajednice Stari Ledinci, a koji je sprovelo Društvo arhitekata Novog Sada. Projekat Fondacije Novi Sad 2021 pokrenuo je proces uređenja malih javnih površina u mesnim zajednicama, a najavljen je kao prvi infrastrukturni projekat predviđen za realizaciju u sklopu Novog Sada kao Evropske prestonice kulture 2021. godine.\nFoto: Elena Jaramazović i Marija Todorović\n#DANS #Elena Jaramazovic #kamenolom #konopac #ledinci #Marija Todorovic #mreza #nova mesta #stari ledinci


Pogledajte na sat u 11.11 !!\nNaslov: Pogledajte na sat u 11.11 !! Pet 11 Nov - 11:01\nPogledajte na sat u 11.11\nNumerolozi, vidovnjaci i njihovi sledbenici danas će pratiti znake globalnog buđenja, harmoničnog spajanja, pomaka u ljudskoj savesti...\nDanas, u 49 minuta pre podneva, ljudi širom sveta će osetiti naročito povoljan uticaj, drugačiji od bilo kog drugog u moderno vreme u 11:11 časova 11/11/11 (11. novembra 2011. godine).\nI dok se pojedini ljudi neće ni setiti da pogledaju na sat u 11:11 časova, brojni numerolozi, vidovnjaci i njihovi sledbenici okultisti i zagovornici teorija zavera, pomno će pratiti znake globalnog buđenja ljudi, harmoničnog spajanja, pa čak i otvaranja portala u novu dimenziju, dok pojedini eksperti predviđaju veliki pomak u ljudskoj savesti.\nNa različitim proslavama koje će biti organizovane širom sveta, okupiće se na hiljade ljudi, dok će španska dobrotvorna organizacija Onse (Jedanaest) organizovati specijalnu lutriju sa 11 nagrada u iznosu od milion evra i super džekpot u iznosu od 11 miliona evra.\nDrugi navode proročanstvo Svetog Malahija koji predvođa da će pre Sudnjeg dana, kada će Bog razdvojiti zle od pravednih, biti 112 papa. Papa Benedikt XVI je 111. papa.\nPrema njegovim rečima, ljudi koriste numerologiju da bi "pokušali da shvate svet, ali ona ima naučni značaj jednako važan kao reči 'Godine vodolije'".\nPrema njenim rečima, pojedini ljudi su uvereni da će danas biti otvoren portal koji će "prenositi vernike preko mosta" iz dvojnosti našeg sveta u novo jedinstvo, što je ona odlučno odbacila.\nTakođe je izjavila da danas neće biti nikakve apokalipse, citirajući mit da će do smaka sveta prema majanskom kalendaru doći 21. decembra 2012. godine (21/12/12).\nNa pitanje šta će se tačno dogoditi danas, Kristal je odgovorila da će pojedini ljudi osetiti "nešto", dok drugi neće osetiti ništa.\nNaslov: Re: Pogledajte na sat u 11.11 !! Pet 11 Nov - 12:30\nJa sam tacno u to vreme odigro loto listic,mada ne igram loto,pa kada dobijem glavnu premiju, sve vas castim.\nNaslov: Re: Pogledajte na sat u 11.11 !! Pet 11 Nov - 12:36\nHehe... ..može..nemam ništa protiv...\nMeni je u to vreme pala na pamet jedna ideja, ali nije baš od životnog značaja\nNaslov: Re: Pogledajte na sat u 11.11 !!


- Svi preduzetnici, mikro i mala preduzeća, za tri meseca, makar kriza oko korone i ne trajala tri meseca, platićemo minimalac - najavio je večeras predsednik Srbije Aleksandar Vučić.\n- Uvešćemo policijski čas na 24 sata iduće nedelje, ako ove mere ne funkcionišu, kako bi zaštitili živote građanať, najavio je za TV Prvu.\nPROČITAJTE: “Na istom mestu gde mi je POGINUO SINČIĆ, STRADALI SU MI TAST, TAŠTA I ŠURAK”: Potresna ispovest Nenada Stanojevića koji je udesu NA UKLETOM PUTU ostao bez deteta\n- U međuvremenu sam bio kriv za ograničenje kretanja kućnih ljubimaca. Kada bi se sve ukinulo, reklo bi se evo ga Kim Džong, zabranio je da dišemo i živimo. U takvoj situaciji, nisam zainteresovan šta će reći bilo ko, već samo lekari - poručio je on.\n- Ja ću biti spreman da vladi predložim, ako se ne promeni ponašanje, 24 časovni policijski sat, podvukao je on.


Svi nogometaši zeničkog Čelika danas testirani na koronavirus\nU PONEDJELJAK OBAVLJENA PROZIVKA\nU ponedjeljak je u prostorijama zeničkog Čelika obavljena prozivka fudbalera za nastavak treniranja, a danas su svi oni testirani na koronavirus.\n"Zahvaljujući Poliklinici „Strika“, koja nam je u ovim teškim momentima za klub izašla ususret i omogućila da uradimo testiranje na koronavirus, uspjet ćemo izvršiti i tu obavezu koja nam je kao uslov za početak treniranja nametnuo Nogometni savez Bosne i Hercegovine. Bit će testirano 40-ak igrača i zaposlenika kluba i mi smo im na tome zahvalni, jer za nas je to u ovakvim uslovima veliki finansijski izdatak", rekao je v.d. predsjednika Čelika Damir Bradarac.\nKondicioni trener Almir Seferović, koji je u ponedjeljak i obavio prozivku kaže da će se sa treninzima početi čim stignu rezultati testova.\n"Bez obzira što se najavljuje da, možda, neće bi biti nastavljeno prvenstvo, ja smatram da bi dobro bilo da, nakon ovako duge pauze i rada u kućnim uslovima, odradimo 10-ak dana zajedno. Nakon toga, dali bismo 15-ak dana pauze pa bismo počeli pripreme za narednu sezonu", zaključio je Seferović.\nDirektor sektora za sport N/FS BiH: Kamp u Zenici ima sve uslove\nNISMO JEDINI: Još jedna zemlja iz regiona prekinula ligu\nAvdija Vršajević: Voljeni klube, vratit ćeš se ti jači nego ikad


Srbija nije njihova želja - šta je rešenje za migrante u prihvatnim centrima - Povezane vesti - Naslovi.net\nSrbija nije njihova želja - šta je rešenje za migrante u prihvatnim centrima\nVojska Srbije kontroliše tri migrantska centra u Šidu u kojima boravi oko 1.900 migranata iz 18 zemalja. Na punktovima ispred prihvatnih centara "Adaševci", "Principovac" i "Šid - Stanica" smenjivaće se sedamdesetak vojnika. Broj migranata u… »\nŠid: Vojska već intervenisala, uhapšeno 18 migranata VIDEO\nZamenik predsednika opštine Šid kaže da je situacija u toj opštini stabilnija otkako su pripadnici vojske zauzeli položaje u blizini prihvatnih centara. Zamenik predsednika opštine Šid Zoran Stamenković je naveo da je u toku noći došlo do… »\nŠID – Zamenik predsednika opštine Šid Zoran Semenović rekao je jutros da je situacija u toj opštini stabilnija otkako su pripadnici vojske zauzeli položaje u blizini prihvatnih centara. On je naveo da je u toku noći došlo do privođenja 18 lica… »\nN1 Info 17.05.2020\nVojska koja je stigla u Šid kako bi preventivno kontrolisala tri centra sa skoro 2.000 migranata, noćas je već intervenisala i 18 migranata vratila u prihvatni centar. Izvor: RTS Zamenik predsednika opštine Šid Zoran Semenović rekao je za RTS da je… »\nVojska već intervenisala u Šidu, 18 migranata vraćeno u prihvatni centar\nVojska je stigla u Šid kako bi preventivno kontrolisala tri centra sa skoro 2.000 migranata. Noćas je već intervenisala i 18 migranata vratila u prihvatni centar. Oko 70 pripadnika Vojske Srbije raspoređeno je u tri prihvatna centra – "Adaševcima"… »\nNovi magazin 17.05.2020\nVojska koja je stigla u Šid kako bi preventivno kontrolisala tri centra sa skoro 2.000 migranata, noćas je već intervenisala i 18 migranata vratila u prihvatni centar. Oko 70 pripadnika Vojske Srbije raspoređeno je u tri prihvatna centra -… »\nPripadnici Vojske Srbije u Šidu već su intervenisali tokom noći i 18 migranata vratili u prihvatni centar. Najveći problem prave neregistrovani migranti koji borave na otvorenom i ulaze u imanja. Vojska koja je stigla u Šid kako bi preventivno… »\nSlobodna Evropa 17.05.2020\nPriapdnici Vojske Srbije koji su raspoređeni u gradu Šidu, nadomak granice sa Hrvatskom, tokom noći su vratili 18 migranata u prihvatni centar, rekao je zamenik predsednika opštine Šid Zoran Semenović za Radio televiziju Srbije (RTS). Vojska je u… »\nVojska koja je stigla u Šid kako bi preventivno kontrolisala tri centra sa skoro 2.000 migranata, noćas je već intervenisala i 18 migranata vratila u prihvatni centar. Oko 70 pripadnika Vojske Srbije raspoređeno je u tri prihvatna centra –… »\nŠid: Situacija stabilnija od dolaska Vojske Srbije\nZamenik predsednika opštine Šid Zoran Semenović rekao je jutros da je situacija u toj opštini stabilnija otkako su pripadnici vojske zauzeli položaje u blizini prihvatnih centara. On je naveo da je u toku noći došlo do privođenja 18 lica, odnosno… »\nŠid: Uhapšeno 18 migranata\nVesti online 17.05.2020\nVojska intervenisala u Šidu, privedeno 18 migranata\nZamenik predsednika opštine Šid Zoran Semenović rekao je jutros da je situacija u toj opštini stabilnija otkako su pripadnici vojske zauzeli položaje u blizini prihvatnih centara. On je naveo da je u toku noći došlo do privođenja 18 osoba, odnosno… »\nVojska Srbije već intervenisala u Šidu tokom noći privedeno 18 migranata Meštani migrante zaticali u svojim dvorištima\nVojska stigla u Šid kako bi preventivno kontrolisala tri centra sa skoro 2.000 migranata. Noćas je već intervenisala i 18 migranata vratrila u prihvatni centar. Oko 70 pripadnika Vojske Srbije raspoređeno je u tri prihvatna centra - "Adaševci"… »\nVojska Srbije koja je stigla u Šid kako bi preventivno kontrolisala tri centra sa skoro 2.000 migranata intervenisala je noćas i 18 migranata vratila u prihvatni centar. Vojska Srbije koja je stigla u Šid kako bi preventivno kontrolisala tri centra sa… »


Aktuelno Arhive - Stranica 1559 od 2020 - Admiral Bet SPORT\nFrancuzi su savršeni – Srbija pokazala zube pa nestala\nAuthor Nikola BulatovićPosted on 12. januara 2019. 22:00 12. januara 2019. 22:04\nPosle remija sa Rusijom reprezentacija Srbije upisala je i prvi poraz na Svetskom prvenstvu. Francuska je slavila rezultatom 32:21 (15:12). Mladi tim Nenada Peruničića pred sobom je imao najteži...\nSautempton češće menja menadžere nego što Šejn Long postiže golove\nAuthor Marko ĐinđićPosted on 12. januara 2019. 21:50 12. januara 2019. 21:32\nFudbaleri Sautemptona slavili su na gostovanju Lesteru u meču 22. kola Premijer lige. Džejms Vord Prauz je doneo prednost iz penala, Šejn Long je duplirao prednost, dok je N’Didi...\n"Grobari" u Trinkijeriju vide novog Duleta, zna se i zbog čega\nAuthor Marko KulićPosted on 12. januara 2019. 21:35 12. januara 2019. 21:40\nPartizan je prikazao fenomenalnu partiju i savladao Krku rezultatom 87:55. Navijači Partizana su zadovoljni time što su crno-beli prikazali veoma sigurnu partiju. Posebno su zadovoljni time što je Trinkijeri...\nAuthor Marko KulićPosted on 12. januara 2019. 21:07 12. januara 2019. 23:50\nMilan je obezbedio plasman u četvrtfinale Kupa Italije pobedom nad Sampdorijom rezultatom 2:0. "Rosoneri" su savladali Đenovljane nakon produžetaka u okviru osmine finala italijanskog kupa. Oba gola je postigao...\nAuthor Marko KulićPosted on 12. januara 2019. 20:55 13. januara 2019. 00:22\nKošarkaši Partizana odigrali su možda i najbolju partiju ove sezone i pobedili Krku iz Novog Mesta. Crno-beli su savladali slovenački tim rezultatom 87:55. Rezultat se po četvrtinama kretao 20:11,...\nZvanično – Srbija značajno oslabljena u nastavku Svetskog prvenstva\nAuthor Nikola BulatovićPosted on 12. januara 2019. 20:30 12. januara 2019. 20:25\nReprezentacija Srbije i zvanično neće moći da računa na Nemanju Zelenovića u nastavku Svetskog prvenstva u rukometu. Povreda koju je desni bek reprezentacije Srbije Nemanja Zelenović zadobio u uvodnom...\nAuthor Marko ĐinđićPosted on 12. januara 2019. 20:23\nFudbaleri Čelsija slavili su protiv Njukasla u 22. kolu Premijer lige. "Plavci" su rezultatom 2:1 (1:1) stigli do nova tri boda, čime su se odlepili od petoplasiranog Arsenala i...\nTvit večeri: Zvezdaš ima odgovor zašto Igokea nije pogodila šut za pobedu\nAuthor Marko ĐinđićPosted on 12. januara 2019. 19:35 12. januara 2019. 19:26\nKošarkaši Crvene zvezde nastavili su perfektnu seriju u ABA ligi, ali su morali dobro da se namuče i može se reći da su imali i malo sreće. Crveno-beli igrali...\nKuba, majstor sa loptom velikog srca – Poljak se vraća u domovinu, igraće bez plate i finansijski će pomoći klubu\nAuthor Marko ĐinđićPosted on 12. januara 2019. 19:22 12. januara 2019. 19:20\nJakub Kuba Blaščikovski, član Borusije iz Dortmunda koja je osvojila dve titule i igrala finale Lige šampiona, vratiće se u domovinu, gde će i završiti karijeru. Poljak je igrao...\n"Sveci" se oporavili od šoka protiv Gengana – cenu platio Amijen\nAuthor Marko KulićPosted on 12. januara 2019. 19:10 13. januara 2019. 00:38\nPari Sen Žermen je nakon šokantne eliminacije u četvrtfinalu francuskog Liga Kupa od Gengana sve naplatio kroz pobedu nad Amijenom. Šampion Francuske je ubedljivo slavio rezultatom 3:0. Golove za...\n1 … 1.558 1.559 1.560 … 2.020


Polovina putnika želi da putuje uprkos pandemiji virusa korona - Glas Srpske\nSrna 04.11.2020 11:58\nANKARA - Polovina putnika željna je putovanja u naredna tri mjeseca uprkos pandemiji virusa korona, što se može pripisati visokom nivou povjerenja prema zdravstvenim merama koje sprovode aerodromi i avio-kompanije, pokazala je analiza Međunarodnog savjeta aerodroma (ACI World).\nIz Međunarodnog savjeta aerodroma su naveli da su putnici očekivali da budu uvedene nove mjere u borbi protiv koronavirusa, kao i da se omogući “beskontaktna opcija”.\nNjihova analiza pokazala je da je blagi pad u sveukupnom putničkom saobraćaju očekivan, kao i promjena da je sada glavni razlog putovanja manje posao, a više putovanje iz ličnih razloga.\nGeneralni direktor ACI World Luis Felipe de Oliveira kazao je da aerodromi, avio-kompanije i njihovi partneri moraju da nastave da povećavaju nivo poverenja putnika, kao i da omoguće sprovođenje mjera uvedenih kako bi putnici ostali zdravi i sigurni.\nNakon što se pojavio u kineskom gradu Vuhanu prošlog decembra, virus korona se proširio na najmanje 190 zemalja i regiona.\nU svijetu, od posljedica koronavirusa preminulo je više od 1,21 milion osoba, potvrđeno je više od 47,44 miliona slučajeva, a oporavilo se više od 31,63 miliona osoba, pokazali su podaci Johns Hopkins Univerziteta u Sjedinjenim Američkim Državama.


Zapadni Balkan i Hrvatska zbog emigracije gube potencijal za ekonomski rast | EurActiv Serbia\nZemlje Zapadnog Balkana i Hrvatska zbog emigracije gube dugoročni potencijal za ekonomski rast a odlazak radno sposobnih iz tog regiona nije dobar ni za EU, ocenjuje se u studiji objavljenoj na sajtu Instituta za demografiju Austrijske akademije nauka.\nZvanični podaci pokazuju da su Bosna i Hercegovina i Srbija između 2014. i 2019. izgubile 181.034 svojih građana, koji su dobili boravišne dozvole u EU, dok je podatke za Hrvatsku teško potvrditi jer je ta zemlja već članica EU i njenim građanima nisu potrebne dozvole boravka u članicama Unije.\nZemlje regiona mnogo gube zbog emigracije, s obzirom da odlaze prvenstveno ljudi iz starosne grupe 25-34 godine. Kako se navodi, ta kategorija stanovištva predstavlja najvećeg potrošača u ekonomiji, pa njihov odlazak direktno utiče na bruto domaći proizvod.\nPored toga, društva gube investirajući u obrazovanje ljudi koji odlaze i emigracija te kategorije stanovništva ograničava ekonomski potencijal za rast na dugi rok.\nPrema procenama UN iz 2020, Hrvatska i Zapadni Balkan izgubili su toliko stanovnika da je ta oblast postala jedna od demografski najugroženijih u svetu.\nTokom poslednjih 30 godina, kako se navodi, iz Jugoistočne Evrope je emigriralo gotovo osam miliona ljudi ili oko 17% populacije s početka devedesetih.\nPosebno pogođeni emigracijom u Jugoistočnoj Evropi su Hrvatska i Zapadni Balkan a problem više je što se radi o emigraciji mladih.\n"Uprkos tome, ta tema je u nauci uglavnom zaboravljena a u nacionalnim i EU politikama marginalizovana", ukazuje se u studiji.\nNavodi se i da problemi koji su doveli do masovne emigracije mladih iz Hrvatske i sa Zapadnog Balkana nisu povezani samo sa ratom i političkom i ekonomskom nestabilnosti u poslednje tri decenije već su posledica "strukturne prirode i rezultat zanemarivanja problema".\nU međuvremenu se i EU suočava sa teškom demografskom situacijom zbog pada nataliteta, starenja radno aktivne populacije i jednosmerne migracije sa periferije ka središtu EU. Pored toga, za EU su veliki izazov ilegalne migracije.\n"Demografske promene će sve pogoditi. Istovremeno te promene umanjuju geopolitički značaj EU", navodi se u tekstu "Socio-ekonomske posledice emgracije stanivništva iz Hrvatske, BiH i Srbije - trenutna situacija i izgledi".\nPredviđa se da će se radno sposobna populacija u Evropi smanjiti za 18% između 2021. i 2070. i da će do 2100. stari 65 i više godina činiti 31% populacije 27 članica EU prema 20% u 2019.\nTakođe se ocenjuje da demografska struktura ne može da se unapredi samo merama za podsticaj nataliteta već je ključno da se stanovništvo zadrži u regionima sa velikim padom populacije i oživi periferija EU.\nProblem sa emigracijom je i to što su naseljene oblasti glavna garancija bezbednosti spoljnih granica pa EU ne bi trebalo da bude zainteresovana za depopulaciju periferije. Naime, postoji uzročno-posledična veza između povećane emigracije sa EU periferije i povećane ilegalne migracije.\nAutori studije Tado Jurić sa Hrvatskog katoličkog univerziteta i Faruk Hadžić sa Sarajevske škole za nauku i tehnologiju istakli su da depopulacija EU periferije nije problem samo Jugoistočne Evrope.\n"Ako EU želi da ima jaku spoljnu granicu u Hrvatskoj, treba da posveti mnogo više pažnje depopulaciji svoje periferije i migraciji sa periferije ka sredštu EU. Pražnjenje graničnih područja EU predstavlja bezbednosni rizik za celu Uniju", naveli su autori.\nOni su se osvrnuli i na pražnjenje škola i drugih obrazovnih institucija u tri zemlje obuhvaćene analizom koje za posledicu ima smanjenje radne snage i zatim stagnaciju ekonomskog rasta.\nAnaliza realnog i potencijalnog BDP BiH, Hrvatske i Srbije pokazala je da sve tri zemlje od 2013. imaju manji rast od potencijalnog, što se delom može objasniti smanjenjem radne snage kao faktora proizvodnje.\nU studiji se navodi da bi jedan od odgovora na demografske izazove i smanjenje migracije sa periferije EU mogao da bude rad na daljinu.\nTrećina prvih boravišnih dozvola za građane Srbije u EU izdata u Nemačkoj


Vesti online / Vesti / Hronika / BG: Mladić ranjen, dve osobe teže povređene u udesu\nBG: Mladić ranjen, dve osobe teže povređene u udesu\nTokom noći u Beogradu jedan mladić je ranjen iz vatrenog oružja, a dogodio se i saobraćajni udes u kojem su dve osobe teže povređene, izjavila je portparol Hitne pomoći Nada Macura.\nLekari Hitne pomoći imali 99 intervencija u toku noći\n- Mladić star oko 25 godina zadobio je iz vatrenog oružja oko 22.10 časova u Bulevaru Zorana Đinđića, težu povredu, prostrelnu ranu desne butine, a prevezen je u KBC Bežanijska Kosa - rekla je Macura.\nDvojica muškaraca, obojica stara oko 30 godina, teže su povređena u udesu, koji se dogodio oko ponoći na ulazu u Padinsku Skelu, istakla je portparol Hitne pomoći.\n- Muškarac, koji se nalazio na mestu suvozača, zadobio je razderotinu glave, prelom desne potkolenice i prelom leve butne kosti, a drugi muškarac, vozač, imao je razderotinu glave, prelom leve podlaktice, a kako se sumnja i prelom levog zgloba kolena - kazala je Macura.\nObojica muškaraca prevezena su na odeljenje za reanimaciju beogradskog Urgentnog centra, rekla je portparol Hitne pomoći.\nHitna pomoć je tokom noći u Beogradu obavila 99 intervencija od kojih 22 na javnim mestima, a za protekla 24 časa 222 intervencije od kojih 56 na javnim mestima, precizirala je Macura.\nLekarima su se od hroničnih bolesnika najčešće obraćale osobe sa hipertenzijom, srčani pacijenti, a u manjem broju i astmatičari, navela je Macura.\nHitna pomoć je na muzičkoj manifestaciji "Bir fest" na Ušću obavila četiri intervencije, dodala je Macura.\nPortparol Hitne pomoći je savetovala uzimanje doručka i tečnosti, provetravanje prostorija, šetnje i oprez u saobraćaju.


Sve je spremno za zimsku sezonu na Zlatiboru, fali samo sneg - OGLASNA TABLA - INFO\nSve je spremno za zimsku sezonu na Zlatiboru, fali samo sneg\n23 новембра, 2018 0557\nZlatibor će i ove godine opravdati epitet najposećenije srpske destinacije, a turistička organizacija i ove sezone pripremila je bogat zabavni program na Kraljevom trgu.\n„Koncerti počinju već 29. decembra kada će u sportskoj hali na Zlatiboru nastupiti Dino Merlin, 30. decembra Neverne bebe, dok će za Novu godinu publika uživati sa Draganaom Mirković. Prodaja ulaznica za koncert Dina Merlina je u toku i sve informacije su na sajtu TOZ ”, kaže za agenciju RINA Vladimir Živanović, direktor TOZ.\nRezervacije smeštaja u hotelima i odmaralištima već su počele, a mnogi se odlučuju za rani buking koji im omogućava dodatne popuste.\n„Kapaciteti se naveliko popunjavaju, popunjeni smo 50 odsto i očekujemo da ćemo do sredine decembra popuniti većinu smeštaja”, kaže Duško Kovačević iz odmarališta Dunav Zlatibor. On dodaje da rane rezervacije omogućavaju popuste od 15 do 30 odsto i da su najčešći domaći gosti koji sve češće na odmor dolaze sa decom, pa su igraonice i animacije sastavni deo turističke ponude hotelijera.\nDa je atraktivnost Zlatibora kao destinacije na visokom nivou potvrđuju iz hotela „Alibi” koji se nalazi u blizini autobuske stanice i sa godinu dana postojanja može se pohvaliti uspešnim poslovanjem, ali i gostima koji se odlučuju da novogodišnje praznike provedu na Zlatiboru, odnosno u ovom hotelu.\n„Za sada je popunjenost hotela nešto više od 30 odsto, a ono što nas na prvom mestu izdvaja jeste lokacija, u blizini smo autobuske stanice, hotel je nov, a najčešći gosti su nam mladi koji se organizuju i dolaze da novogodišnje praznike provedu na Zlatiboru ”, kaže za agenciju RINA Irena Kovačević, recepcionarka hotela „Alibi”.\nKada je reč o turističkoj sezoni na srpskoj planinskoj lepotici, ona traje 365 dana u godini, pa nije ni čudo što Zlatibor godišnje poseti preko 270 000 turista .\n„Kada pričamo o strukturi gostiju, to su uglavnom gosti iz Srbije, procentualno gledamo oko 70 odsto, dok je 30 odsto stranaca i turista iz bivših jugoslovenskih republika. Zlatibor raspolaže sa 30.000 ležajeva i verujte da je popunjenost Zlatibora na jednom visokom nivou”, kaže direktor TOZ Vladmir Živanović za agenciju RINA.\n„Mi se nadamo da će nas vremenske prilike poslužiti i da će sneg pasti u drugoj polovini decembra kada je planirano otvaranje ski centra Tornik, odnosno zvanično otvaranje zimske sezone i da će snežni pokrivač biti dovoljan da se kontinuirano skija bar 100 dana. Iako ski centar Tornik poseduje sistem za veštačko osnežavanje , potrebno je da temperature budu u minusu da bi se sneg mogao veštački praviti. Fokus naše promocije je skijanje, sankanje i zimski avanturistički sportovi, a ove godine dodatno je uređeno dečije sankalište i skijalište Obudovica koji se nalazi u centru Zlatibora. Najmlađi neće morati da brinu da li će biti prirodnog snega ili ne ,a dodatni turistički sadržaji prilagodili su svoje kapacitete zimi. U Dino parku će biti jedno veliko klizalište i sankalište, ski škole za decu, dok je Avantura park poznat po čuvenoj stazi za skijanje koja pruža mogućnost i noćnog skijanja”, dodaje Živanović.\nZlatibor godišnje beleži 1,3 miliona ostvarenih noćenja, ali se očekuje da će naredna godina biti rekordna jer je porast broja gostiju 8,5 odsto veći nego prethodne godine.\nGZS / RINA/Foto: Agencija RINA, arhiva\nPredstava „Kako održavati fikus“\nGrejanje u Užicu 118 i 148 dinara po kvadratnom metru\nPresek novozaraženih u okrugu\nOglasna Tabla 22 јануара, 2021\nNa magistralnom putu od Užica ka Bajinoj Bašti prevrnuo se kombi\nSloboda započela zimske pripreme za nastavak prolećne sezone (VIDEO)\nU bolnicama Zlatiborskog okruga 14 osoba priključeno na respiratore\nFESTIVAL KUSTENDORF ONLAJN: Uživo razgovor sa Končalovskim, Zejtlinom, Kusturicom\nVremenska prognoza za petak – 22. januar\n22 јануара, 2021 0


► Evropska komisija: U dijalogu Beograd-Priština o svim otvorenim pitanjima\nMasrali je time odgovorila na pitanje novinara o "metodologiji dijaloga" i o tome da li će se najpre razgovarati o pojedinačnim pitanjima i postići dogovor o svakom od njih, ili je cilj da se na kraju razmatranja svih tema postigne celovit sporazum.\nPredsednik Srbije je juče rekao da će dve glavne teme današnjeg sastanka biti nestale i raseljene osobe i unapređenje ekonomske saradnje.\nVisoki predstavnik EU, Borel je u ponedeljak podneo izveštaj šefovima diplomatija zemalja EU o pripremi i temama današnje runde dijaloga koju je ocenio kao veoma povoljan obrt posle dugog zastoja, dodavši da su "dve strane ispoljile predusretljive stavove".\nDiplomatski izvori EU u Briselu su uoči današnje runde dijaloga ocenili da su naročito Berlin i Pariz snažno podstakli Beograd i Prištinu na obnovu pregovora "malim koracima ka normalizaciji odnosa", uz sprovođenje ranije dogovorenog, kao što je Briselski sporazum.\nAli, primetili su da kosovski Albanci ništa temeljito neće prihvatiti pre američkih izbora i bez pristanka i podrške Vašingtona, kao i da "uostalom svi čekaju na ishod novembarskih predsedničkih izbora u Americi".\nMediji u EU uzdržano gledaju na izglede za uspeh obnovljenog dijaloga. Francuski list "Mond" je napisao da je "ključni argument Evropljana jednostavan - normalizacija odnosa Beograda i Pritine je preduslov za svaki napredak na putu ka EU".\nPozivajući se na izvore iz Jelisejske palate, taj list piše da "uzajamno priznavanje može uslediti tek na kraju puta sačinjenog od malih koraka koji uključuju trgovinu, sudbinu nestalih tokom ratnih sukoba i poštovanje pravoslavne baštine na Kosovu".\nNemački portal "Dojče vele" u osvrtu na prethodni video-samit čelnika Nemačke, Francuske, EU i Beograda i Kosova primećuje da "niko ne može očekivati neki skori zaokret, ali prvi politički rezultat je očigledan" - nastavak pregovora.\n"Prvi istinski napredak bi bila potpuna primena Briselskog sporazuma iz 2013. i 2015", smatra "Dojče vele".\nEvropski diplomatski izvori ocenjuju međutim da se suštinski ništa novo ne događa oko Zapadnog Balkana, a da postoji želja i obećanje da će se EU više otvoriti za region.\nČekaju se, objasnili su, jesen, "nova metodologija" pregovora o prijemu u EU, paket ekonomske i finansijske pomoći EU regionu, i ukazuju da postoji još mnogo surevnjivosti u nekim političkim krugovima i postoji i stanovnište u EU o tome koliko je uputno otvaranje za nove članice kad je i sama Unija u velikim teškoćama i previranju.\nnormalizacija odnosa /


Vesić: Nećemo dopustiti uvođenje policijskog časa nulte tolerancije na život | Blok vesti\nVesić: Nećemo dopustiti uvođenje policijskog časa nulte tolerancije na život\nZamenik gradonačelnika Goran Vesić izjavio je danas da u Beogradu postoji nulta tolerancija za sve one koji organizuju žurke i krše epidemiološke mere i na taj način građane izlažu širenju zaraze.\n"Međutim, nećemo dopustiti i ne možemo da se složimo sa uvođenjem nulte tolerancije na život, a to bi se i dogodilo ukoliko bi bio prihvaćen predlog o uvođenju policijskog časa, odnosno da sedam ili deset dana u Beogradu i Srbiji ništa ne radi", izjavio je Vesić, preneo je Beoinfo.\nOn je podsetio da je prošli vikend pokazao da, ukoliko se radno vreme restorana ograniči do 14 časova, nastaje pravi "stampedo" po restoranima, teretanama i tržnim centrima, te veći broj ljudi boravi na istom prostoru u kraćem vremenskom periodu.\n"Potpuno je logično i normalno da se boravak ljudi na tim mestima rasporedi tokom čitavog dana i da se strogo poštuju epidemiološke mere u restoranima i na svakom drugom mestu, ali i da se kažnjavaju oni koji organizuju žurke. To se već dešava, neki su već optuženi, a protiv nekih su pokrenute krivične prijave. Na taj način se štiti zdravlje stanovništva, a ujedno čuva ekonomija", istakao je Vesić.\nDodao je da bi odluka da se sve zatvori bila pogubna po male firme, koje su u većini slučajeva porodične, i da niko ne razmišlja kakve bi posledice bile po mentalno zdravlje stanovništva.\n"Zato je Grad Beograd izričito protiv takve odluke i smatramo je potpuno nepotrebnom. Kako vidimo, ona ne doprinosi tome da se smanji broj zaraženih, što nam pokazuju i primeri iz drugih država poput Nemačke i SAD", naveo je Vesić.\nOn je ponovio da, "umesto da narod plašimo policijskim časom", treba da se skoncentrišemo na to kako da sprovedemo postojeće epidemiološke mere i kako da se čuvamo, te da na taj način, omogućavajući ljudima da rade, a čuvajući zdravlje, izađemo iz ove krize.\n"Sve drugo je upereno protiv ekonomije i interesa grada. Svaka najava o zatvaranju dovodi do situacije da ljudi menjaju svoje navike i počnu da stvaraju zalihe, što nije odgovorno. Nasuprot tome, treba da radimo na sprovođenju svih postojećih mera i zato će Beograd stati samo iza odluke koja podrazumeva poštovanje postojećih mera, a nikada neću glasati za odluku koja podržava bilo kakve nove restrikcije", istakao je Vesić.\nEpidemiološka situacija pogoršana je gotovo u svim gradovima i opštinama u zemlji, što je i bio razlog što je medicinski deo kriznog štaba početkom nedelje predložio da se uvede policijski čas, odnosno da se maksimalno spreči mogućnost kontakata u sledećih sedam do 10 dana, kako bi se smanjio broj novozaraženih.\nKonačna odluka o pooštravanju mera trebalo bi da bude doneta sutra.\nPrevious articleGrčka procenjuje štetu posle jučerašnjeg zemljotresa, više potresa bilo i tokom noć\nNext articleBERIĆ BESAN NA PARTIZAN: Ne vidim da ovde trener išta radi, bolje i da ne uđemo u plej-of


151 Iveco Crealis CNG za Azerbejdžan - Autobusi.NETAutobusi.NET\nObjavio: Sasa Datum: 26.05.2014 Kategorija: Alternativni pogoni Objavite komentar\nPre početka održavanja Evropskih igara 2015. godine, u glavni grad Baku će stići novi autobusi na gas.\nIveco Bus, koji pripada grupaciji CNH Industrial, potpisao je ugovor o isporuci autobusa na gas za Baku, glavni grad Azerbejdžana. Isporuka se sastoji od 151 autobusa tipa Crealis CNG, namenjenih gradskom prevozu na Evropskim igrama koje će se održati u junu 2015. godine. Vrednost posla iznosi oko 50 miliona evra. Vozila će se proizvesti u Iveco Bus fabrici u Anoneu, u Francuskoj.\nIveco Bus ovim ugovorom potvrđuje posvećenost razvoju alternativnih ekoloških pogona, naročito razvoju tehnologije gasne verzije motora Iveco Cursor 8. Iveco Cursor 8 CNG potpuno zadovoljava Euro 6 standarde emisije gasova, ali je i emisija buke prepolovljena, dok su vibracije ublažene pri svim brzinama. Pored toga, zbog izuzetno efikasnog stehiometrijskog procesa sagorevanja, nije neophodno korišćenje filtera sitnih čestica.\nazerbejdžan baku cng crealis cursor 8 euro 6 evropske igre iveco bus\nTagged with: azerbejdžan baku cng crealis cursor 8 euro 6 evropske igre iveco bus\nPrevious: Od 26. maja izmena linije 12 u Novom Sadu\nNext: U Novom Sadu u toku prodaja junskih markica


" /> Konkurs za himnu 10. Dečijeg filmskog festivala Kids festa | MCF: Distributerska kuća: Filmovi, Bioskop, Festivali, Kids Fest, Festival Autorskog Filma, 3D Filmovi\nKonkurs za himnu 10. Dečijeg filmskog festivala Kids festa\nPustite mašti na volju i napišite pesmu koja će obeležiti jedinstveni filmski festival za decu\nSa zadovoljstvom vas obaveštavamo da će se 10. Dečiji filmski festival Kids fest održati od 13. do 19. oktobra 2014. godine. U susret desetom festivalu, pozivamo decu koja vole da pišu, a inspirišu ih filmovi, biokop i druženje sa drugarima, da osmisle himnu 10. Kids festa! Tema konkursa je “Hajde da gledamo filmove”!Najmlađi ljubitelji filmova uz odobrenje roditelja, učitelja ili nastavnika, mogu da pošalju pesmu koja će sadržati dve strofe i refren na mejl himna@kids-fest.com. Konkurs traje od 15. septembra do 5. oktobra. Stručni žiri koji čine Leontina Vukomanović, Srđan Čolić i Marko Kon izabraće pobednika konkursa. Ime pobednika biće objavljeno 6. oktobra na sajtu www.kids-fest.com i na FB stranici /MCFSrbija. Muziku za himnu komponovaće članovi žirija u studiju ,,Moby” gde će biti i snimljena. Zvaničnu himnu otpevaće dečiji hor ,,Čarolija” na svečanom otvaranju u Dvorani Doma Sindikata 13. oktobra.\nPobednik konkursa osvojiće neverovatni Archos 101 Childpad 8GB koji dodeljuje Computerland, drugoplasirani osvaja Dexy Co vaučer u vrednosti od 15.000 dinara, a trećeplasirani osvaja karte za celo odeljenje za neku od projekcija u Dvorani Doma Sindikata.\nOvogodišnji filmski program čine ostvarenja za decu i mlade iz Francuske, Danske, Švedske, Norveške i SAD-a. Među ostvarenjima su igrani filmovi sa svetskih festivala, dokumentarci o prirodi, priče o neobičnim prijateljstvima, uzbudljive avanture, kao i animirani 3D filmovi studija 20th Century Fox. Većina filmova na Kids festu biće sinhronizovana na srpski.\nU Beogradu se 10. Dečiji filmski festival održava u bioskopima „Cineplexx Ušće Shopping Center“, „Cineplexx Delta City“, „Roda Cineplex“, ,,Dvorani Doma sindikata’’ i u bioskopu ,,Fontana’’, u Novom Sadu u bioskopu „Arena Cineplex“, u Kragujevcu u bioskopu „Cineplexx Kragujevac Plaza“, dok će u Nišu centar dešavanja festivala biti bioskop „Vilin Grad“. Pored pomenutih gradova revija Kids fest filmova održaće se i u preko 30 gradova širom Srbije.\nNa 10. Dečijem filmskom festivalu Kids festu gledaoci će biti u prilici da gledaju zanimljive filmove, a u bioskopima ih očekuju i zanimljive radionice, igrice i pokloni.\nZa više informacija posetite zvanični sajt Kids festa: www.kids-fest.com


SUAD SRNA - Advokatska kancelarija\nAdvokatska kancelarija Suad Srna\nDobro došli na WEB prezentaciju Advokatske kancelarije Suad Srna.\nAdvokatska kancelarija Suad Srna registrovana je u Tuzli.\nSvakodnevno, u životu svakog pojedinca ili tokom poslovanja svakog pravnog lica mogu se javiti pravni problemi koji utiču na njegov život, odnosno poslovanje. U zavisnosti od težine pravnih problema, u njihovom prevazilaženju, odnosno rješavanju, najčešće nam pomažu različiti oblici pravnih savjeta, pravnih mišljenja ili pravne pomoći. Na taj način, dobar pravni savjet, mišljenje ili pružena pravna pomoć utiče na život svakog pojedinaca, odnosno poslovanje svakog pravnog lica.\nPrateći savremene informatičke tokove, odlučili smo da svojim kljentima ali i svim drugim zainteresiranim licima, i na ovaj način omogućimo savremenu i brzu informaciju o radu Advokatske kancelarije Srna Suad.\nOsim informacija o aktivnostima ove advokatske kancelarije, putem ove stranice možete ostvariti neposrednu komunikaciju sa advokatom i to postaviti pitanja advokatu pisanim putem (KONTAKT), odnosno usmeno komunicirati sa advokatom putem Skype linka.


U Narodnoj skupštini RS burno uoči rasprave o odluci o prodaji RŽR Ljubija\nPoslanici u Narodnoj skupštini Republike Srpske nakon oko 14 časova počeće raspravu o prijedlogu odluke o davanju saglasnosti na odluku Vlade tog bosanskohercegovačkog entiteta o prodaji 64,99 odsto akcija osnovnog kapitala Rudnika željezne rude (RŽR) "Ljubija" iz Prijedora, metodom neposrednog izbora kupca, javlja Anadolu Agency (AA).\nObjavljeno 16.05.2017 14:57\nPrije početka rasprave o Ljubiji, poslanici su raspravljali o Programu razvoja sporta i Strategije razvoja sporta u Srpskoj za 2016. godinu. Tokom rasprave o ovoj tački dnevnog reda u Narodnu skupštinu RS došao je i Milorad Dodik, predsjednik RS, koji se novinarima obratio u funkciji predsjednika SNSD.\nGovoreći o prodaji RŽR Ljubija, Dodik je istakao da ako Arcelor Mittal ne bude htio da radi sa novim vlasnikom, radiće neko drugi.\n"Ako Mittal neće da radi, radiće neko drugi, ne možemo dozvoliti da nas bilo koja kompanija uslovljava. Sa ovim pravnim licem Mittal nema ništa, RŽR je vlasništvo RS", rekao je Dodik.\nZa radnike koji su prošle sedmice organizovali mirnu protestnu šetnju u Banjaluci rekao je da oni rade u drugom preduzeću koje je formirao Mittal i RŽR Ljubija, a ne u preduzeću o kojem se priča.\n"Poštujem radnike, njihova prava, ponuda koju imamo je da će biti uposleno dodatnih 300 radnika, da će se dati garancije za postojeći broj radnika, da će ostati najmanje tri godine i da će biti novih investicija", rekao je Dodik.\n- Teške optužbe -\nNa pitanje da li će SNSD imati većinu za prodaju akcija u RŽR Ljubija, Dodik je rekao da ne tvrdi da imaju većinu, nego je "stavljeno je na svijest i savjest poslanika da odluče".\n"Ovi koji ne budu glasali za odluku o prodaji, rade direktno za Mittal i primaju novac od njih", rekao je Dodik.\nNakon njega novinarima se obratio i Dragan Čavić, lider NDP-a, koji je pozvao je nadležne organe da utvrde da li je neko od poslanika primio novac za glasanje za bilo šta što je na dnevnom redu Narodne skuštine RS.\nInače, Vlada RS odlučila se za prodaju RŽR Ljubija kupcu "Israeli Investment Group", čemu se protive radnici Arcelor Mittala iz Prijedora jer smatraju da akcije treba prodati Arcelor Mittalu koji se, prema njihovim riječima, pokazao kao dobar poslodavac.\nZa kupovinu RŽR Ljubija svoju ponudu je dostavio i Arcelor Mittal, koji ponudio 63.600.000, ali je izabran "Israeli Investment Group" pod rukovodstvom Evgenia Zotova, koji je ponudio 92 miliona KM. Protivnici prodaje ovoj kompaniji smatraju da je greška izabrati veću ponudu, jer tvrde da je u pitanju nepoznata firma, koja ne može garantovati sigurnost poslovanja i u budućnosti kao Arcelor Mittal.\n- Petorica radnika započela štrajk glađu -\nPrekoputa zgrade Narodne skupštine RS okupila su se i počela štrajk glađu petorica radnika "Ljubije" među kojima je i Milanko Stojnić, predsjednik Sindikalne organizacije Arcelor Mittal Prijedor.\nOni traže od Vlade RS da povuče odluku o prodaji akcija RŽR Ljubija dok ne dobiju čvrste garancije za radna mjesta od eksperata rudarske, pravne i ekonomske struke.\n"Nećemo glad i bijedu", poručili su okupljeni radnici.\nOni su se sastali i sa Nedeljkom Čubrilovićem (DNS), predsjednikom Narodne skupštine RS, sa kojim su razgovarali o povlačenju ove tačke sa dnevnog reda sjednice. Čubrilović ih je informisao da to može učiniti samo predlagač, nakon čega su se uputili na mjesto na kojem su započeli štrajk.\nOsim poslanika opozicije, prodaji "Ljubije" pomenutoj kompaniji protivi se i stranka DNS, čijih pet poslanika čini vladajuću koaliciju u Narodnoj skupštini RS zbog čega je neizvjesno da li će vladajuća koalicija imati dovoljno poslanika koji će podržati prodaju. Ovoj prodaji protivi se i Koalicija Domovina.\nIsaković pitao o raspodjeli prihoda od putarine\nSoftić: Zvizdić je referentan kandidat za člana Predsjedništva BiH\nPDP: Vlast u RS-u 'otima' pare od naroda


Forum gradonačelnika glavnih gradova Kine i zemalja Centralne i Istočne Evrope sledeće sedmice se održava u Beogradu, a glavne teme će, između ostalog, biti turizam, regionalna saradnja, zajednička turistička ponuda našeg regiona, „smart siti”, poručio je član Gradskog veća Dragomir Petronijević gostujući na Televiziji „Pink”.\n– Učešće su potvrdili Peking, Sarajevo, Skoplje, Podgorica, Tirana, Sofija, Budimpešta, Zagreb, Bukurešt, Riga, a danas će ovaj spisak biti upotpunjen. Glavne teme Foruma „16+1” su turizam, regionalna saradnja, zajednička turistička ponuda Srbije, Crne Gore, Albanije i Bosne i Hercegovine. Udružujemo se sa regionom jer regionalnu saradnju treba da unapređujemo. Mi govorimo isti jezik, imamo slučnu kulturu i zašto ne bismo sarađivali. Kineskih turista je sve više u Beogradu i oni su trenutno na trećem mestu, dok su na prvom mestu turisti iz Turske a drugi iz Izraela – istakao je Petronijević i dodao da u svemu tome zanačajno pomaže to što predsednik Srbije Aleksandar Vučić i predsednik Kine Si Đinping imaju veoma dobre odnose, što lokalnom nivou daje dodatnu snagu.\nPrema njegovim rečima, druga važna tema je „smart siti”, jer je želja da mladi i pametni ljudi, inovatori implementiraju svoje znanje kako bi život građana bio lakši.\n– Želimo i pamenta parkirališta, pametno odnošenje smeća, želimo i lakšu kupovinu, „smart sijalice”, uštedu električne energije. Ovaj forum će biti prilika za povezivanje naših privrednika, jer želimo da im pomognemo da izađu na treće tržište – ukazao je Petronijević.\nOn je podsetio da je gradonačelnik Beograda prof. dr Zoran Radojičić nedavno potpisao Sporazum gradonačelnika za klimu i energiju i tim povodom je najavljeno da će u narednih 15 meseci biti urađen akioni plan za „Zeleni grad”.\n– Mi smo tim povodom već dosta uradili i 15 meseci nam je sasvim dovoljno, a implementacija nikada neće stati jer uvek ima inovacija. Moramo da uradimo i pet fabrika za prečišćavanje otpadnih voda. Blizu smo raspisivanja tendera i prva fabrika će biti u Velikom Selu. Želimo da iskoristimo sve resurse i da što manje zagađujemo grad, ali i da proizvodimo više električne energije – naglasio je Petronijević.


Zaključci OV Novi Grad: Proširiti ovlasti policije i pooštriti politiku kažnjavanja – EUskola\nOctober 27, 2018 Marina Gajic ovlasti, policije, politiku\nDanas je u Općini Novi Grad Sarajevo uz prisustvo brojnih medija održana vanredna sjednica Općinskog vijeća koja je zakazana povodom terorističkog akta ubistva dvojice policajaca na području ove općine.\nNakon sjednice Općinsko vijeće jednoglasno je donijelo sljedeće zaključke:\n– Općinsko vijeće Novi Grad Sarajevo daje punu podršku MUP-u Kantona Sarajevo, ali se pozivaju druge policijske agencije koje su prema važećem zakonodavstvu nadležne za organizovani kriminal i borbu protiv terorizma da rade svoj dio posla i preuzmu vođenje ovog konkretnog slučaja, prije svega – Državna agencija za istragu i zaštitu, Granična policija, te entitetske policije obzirom da se radi o organizovanom, prekoentiteskom kriminalu i terorizmu.\n– Tražimo izmjene u Zakonu o krivičnom postupku na nivou države i entiteta za koji su zaduženi parlamenti ova dva nivoa vlasti i Zakonu o policijskim službenicima na svim nivoima gdje će se proširiti ovlaštenja policije, a posebno po pitanju dva stava, a to su izdavanje upozorenja i upotreba sile.\n– Tražimo da se unutrašnja kontrola bavi konkretnijim stvarima kao što su eventualna korupcija isl.,a da fokus ne bude provjera policijskih službenika nakon što su upotrijebili neko od datih ovlaštenja.\n– Tražimo da Granična policija aktivnije radi na sprječavanju bjekstva članova kriminalnih grupa.\n– Tražimo izmjene odgovarajućih zakona radi strožijeg kažnjavanja napada na državne institucije i službena lica.\n– Tražimo od sudova da pooštre politiku kažnjavanja počinioca krivičnih djela koja uključuju napade na državu, državne organe i živote građana.\n– Tražimo da Vlada Kantona Sarajevo održi vanrednu sjednicu i predloži odgovarajuće mjere za novonastalu situaciju.\n– Tražimo da se se izvrši dodatno opremanje i obučavanje policajaca za vršenje funkcije zaštite države, građana, kao i njihove imovinske sigurnosti, a Općina Novi Grad Sarajevo će nastaviti davati podršku u daljnjem materijalno-tehničkom opremanju policije Novi Grad i Kantona Sarajevo, a prema iskazanim potrebama.\n– Očekujemo od organa države Bosne i Hercegovine da hitno uspostavi operativnu saradnju sa nadležnim organima susjednih država – Srbije, Crne Gore i Hrvatske radi kvalitetnog prikupljanja potrebnih infomacija kako bi se počinioci ovog terorističkog akata priveli pravdi.\n– Očekujemo najbržu istragu tužilaštva i pravovremeno saopštavanje rezultata te istrage javnosti.\n– Zadužuju se nadležne službe Općine Novi Grad Sarajevo da formiraju poseban fond za pomoć porodicama ubijenih policajaca na mjesečnom nivou.\n– Općinska uprava ostaje na raspolaganju nadležnim organima i policiji u toku istrage i rasvjetljavanja ovog slučaja.\n– Zadužuju se službe Općine Novi Grad Sarajevo da predlože rješenje za izgradnju spomen obilježja na mjestu stradanja policajaca uz davanje imena jednom od parkova u blizini po njihovim imenima.\n– Zadužuje se Općinsko vijeće da formira radnu grupu za saradnju sa Četvrtom PU Novi Grad.\n– Pozivamo ostale općine na području Kantona Sarajevo da se na sličan način uključe u podršku materijalno-tehničkog opremanja policije MUP-a KS.\n– Posebno zabrinjava činjenica što potencijalni izvršioci ovog terorističkog akta prema nepotvrđenim informacijama dolaze sa teritorije Republike Srpske, te se traže kamere za video nadzor na entitetskoj granici uz konstantnu prisutnost patrole MUP-a KS u tom području.\n– Kontinuirana pljačka automobila po Sarajevu i ovakve vrste napada su u isto vrijeme napad na ekonomske interese glavnog grada i Kantona Sarajevo.\n– Cilj ovog napada je očito grad Sarajevo, te kao građani i nadležni organi moramo se ujediniti i odbraniti se od zločina i zločinaca.\n– Pozivamo građane na smirenost ali i na saradnju sa nadležnim organima u slučaju da primjete bilo kakve sumnjive aktivnosti.\n← Balkan u iščekivanju novog njemačkog zakona: Sprema se masovni egzodus\nDijelovi Evrope osvanuli pod snijegom →\nVijeće sigurnosti Inzko u UN-u dobio podršku u korištenju bonskih ovlasti\nMay 9, 2019 May 9, 2019 Marina Gajic\nApril 6, 2019 April 6, 2019 Marina Gajic


Sastanak Sindikata rudara FBiH u Đurđeviku - Klix.ba\nNa dnevnom redu tri tačke Sastanak Sindikata rudara FBiH u Đurđeviku\nNa dnevnom redu tri tačke\nSastanak Sindikata rudara FBiH u Đurđeviku\nRudnik mrkog uglja Đurđevik danas je domaćin Glavnog odbora Sindikata rudara Federacije Bosne i Hercegovine. Na ovom sastanku na dnevnom redu će se naći tri tačke, a sjednici će prisustvovati i Vahid Hećo, federalni ministar energije, rudarstva i industrije, te Amer Jerlagić, generalni direktor Elektroprivrede.\nNa sastanku Sindikata rudara FBiH danas u Đurđeviku na dnevnom redu naći će se tri tačke.\n"Na sastanku će se govoriti o realizaciji zakona i zaključaka Vlade FBiH koji se odnose na funkcionisanje rudnika uglja i uvezivanje sa Elektroprivredom Bosne i Hercegovine, zatim o donošenju aktivnosti oko organizovanja zajedničkog preduzeća Elektroprivrede i rudnika uglja. Također, na dnevnom redu je i dogovor o rješavanju sporazuma o izmirenju potraživanja po osnovu prava iz starog kolektivnog ugovora", kazao je za Sarajevo-x.com Nevres Mešić, predsjednik sindikata rudara.\nOn je izrazio nadu da će na današnjem sastanku na kojem će učestvovati svi delegati, te ministar Hećo i generalni direktor Elektroprivrede, Jerlagić, biti postignut dogovor u vezi sa sve tri tačke dnevnog reda.\nprije 10h 26m 72\nprije 17h 12m 284\nprije 7h 35m 58\nprije 13h 5m 228\nprije 17h 58m 214


Banjaluka dobija stambeno poslovni kompleks od 100.000 m2\nHome » News Archive » Project News » Banjaluka dobija stambeno poslovni kompleks od 100.000 m2\nDa je tržište nekretnina u većim gradovima RS, kao što su Banjaluka i Trebinje, u ekspanziji potvrđuje sve veći broj izgrađenih i prodatih novih stanova. Iako se cijene kvadrata u Banjaluci kreću od 1.800 do 3.000 KM, za prodaju nema brige.\n“Ova faza podrazumijeva izgradnju velikog dijela infrastrukture koja će omogućiti nesmetanu gradnju na svim građevinskim parcelama na lokaciji, kao i izgradnju prva tri objekta koji mogu nesmetano da funkcionišu. Predviđeno je da ostatak gradnje ima minimalno uticaja na stanare. Završetkom trećeg objekta koji je planiran za avgust 2017. godine imaćemo oko 300 prodatih i useljenih stanova” - kažu za eKapiju iz banjalučke firme Ekvator, koja je investitor projekta.\n“Sa gradskim institucijama smo dogovorili da u prvoj fazi uredimo obalu Vrbasa te će u narednom periodu krenuti i konkretni koraci u tom pravcu” - ističu iz Ekvatora i dodaju da atraktivnost Novog Borika, osim što se nalazi na samoj obali Vrbasa, čini i to što je od centra grada udaljen svega 1.500 m.\n“Za stambeni prostor predviđeno je ukupno 97.500 m2, dok je površina za poslovne prostore 23.000 m2. Studenstki centar sa sportskom dvoranom biće površine 15.000 m2. Cijelim projektom je planirana izgradnja od skoro 2.000 stambenih jedinica” - ističe investitor.\nPoslovni prostori, u zavisnosti od kvadrature, imaju potreban broj pripadajućih parking mjesta.\n“Kupcima dozvoljavamo da prate realizaciju stanova čime su u toku sa svim detaljima. Takođe, imaju mogućnost da učestvuju u svim odlukama u vezi sa njihovim stanom. Izmjene su moguće ako su na vrijeme i, naravno, ako su po pravilima struke” - kažu u Ekvatoru.\nCijena kvadrata je 2.000 KM sa PDV-om za završene stanove, dok za kupovinu stana u izgradnji dajemo popust od 5% ili 10% u zavisnosti od nivoa izgrađenosti stana.


Hristov Consulting Vesti » Blog Archive » SAT-TRAKT / Delegaciji FSS predstavljeni detalji projekta Fudbalske akademije TSC Bačka Topola\nSAT-TRAKT / Delegaciji FSS predstavljeni detalji projekta Fudbalske akademije TSC Bačka Topola\nDelegacija Fudbalskog saveza Srbije zajedno sa predstavnikom UEFA Zoranom Lakovićem posetila je danas Bačku Topolu, gde im je predstavljen projekat Fudbalske akademije TSC Bačka Topola.\nSa detaljima projekta Lakovića i delegaciju FSS, u kojoj su bili predsednik Slaviša Kokeza i počasni predsednik Tomislav Karadžić, upoznao je Janoš Žemberi, vlasnik SAT-TRAKT-a, glavnog sponzora FK TSC Bačka Topola, koji stoji iza Fudbalske akademije u Bačkoj Topoli.\nŽemberi je naveo da će Fudbalska akademija TSC blisko sarađivati sa Fudbalskim savezom Srbije i da će njeni objekti moći da budu korišćeni za pripreme nekih nacionalnih selekcija.\n“Kada bude završen, centralni teren Akademije moći će da bude i dom nacionalnog tima za pojedine utakmice”, istakao je Žemberi i dodao da će i svi prateći objekti biti na vrhunskom nivou, a da je prioritet Akademije razvoj fudbala i stvaranje uslova za napredak mladih fudbalera u njihovoj sredini.\n„Želimo pre svega da ovde oni mladi koji žive u Bačkoj Topoli i u okolnim mestima savladaju najvažnije fudbalske korake, da narednih decenija stvaramo dobar kadar za klubove i da tako podignemo nivo ove igre i u Vojvodini i u celoj Srbiji. Potreban je sistematski dobar rad, a potrebni su i uslovi koje će pružiti ova Akademija“, kazao je Žemberi.\nPredsednik FSS Slaviša Kokeza izjavio je da FSS snažno podržava razvoj Fudbalske akademije u Bačkoj Topoli.\n„Sigurni smo da će ova Akademija značajano podići nivo rada sa mladim fudbalerima ne samo u Bačkoj i Vojvodini, već u celoj Srbiji. Uslovi koje će imati mladi fudbaleri u ovoj Akademiji su na nivou najboljih evropskih i svetskih akademija“, rekao je Kokeza.\nOn je dodao da se delegacija FSS upoznala sa svim detaljima projekta Fudbalske akademije u Bačkoj Topoli. „Akademija već niče, a od septembra primiće i prve polaznike. Mi verujemo da će među njima već biti neki budući reprezentativci“, kazao je Kokeza.\nIzgradnja Fudbalske akademije u Bačkoj Topoli već je uveliko u toku. Zemljište od oko 5,5 hektara na kome će se prostirati objekti Akademije je uređeno, a gradnja glavne zgrade stigla je do krova. Planirano je da radovi budu završeni u avgustu, a u septembru bi Akademija trebalo da primi prvih 50 polaznika. U Akademiji će biti potpuno opremljena teretana, sauna, soba za merenje opterećenja igrača. Tu su i pomoćni tereni, od kojih tri sa veštačkom travom, a jedan će tokom zime biti pokriven.\nSAT-TRAKT poseduje širok spektar telekomunikacionih usluga visokog kvaliteta, fleksibilnog pristupa, neograničenog kapaciteta i konkurentnih cena u regionu Jugoistočne Evrope i Srbije. SAT-TRAKT je ujedno i vodeći distributer kablovske televizije kao i jedan od vodećih internet provajdera u Srbiji koji je omogućio da stanovnici manjih naselja Vojvodine budu među prvima koji koriste navedene usluge u Srbiji.\nPosted by Hristov Consulting\ton Feb 21st, 2018\tand is filed under Dogadjaji.


Kiparski predsednik Nikos Anastasiades otputovaće u Atinu da prisustvuje svečanim događajima koje Helenska Republika organizuje povodom 200 godina od Grčke revolucije 1821. godine.\nAnastasiades će predstavljati Republiku Kipar na vojnoj paradi koja će se održati 25. marta u Atini, u prisustvu predsednice Helenske Republike M. Katerina Sakellaropoulou. Takođe će imati kontakte sa političkim rukovodstvom Grčke i stranim zvaničnicima.\nKonkretno, u sredu, 24. marta, u 11.45 ujutru (po lokalnom vremenu), predsednik Anastasiades će imati privatni sastanak sa grčkim premijerom Kyriakosom Mitsotakisom u palati Maximos, nakon čega će održati konferenciju za novinare.\nNakon toga, kiparski predsednik će se u predsedničkoj palati sastati sa predsednicom Helenske Republike Katerinom Sakellaropoulou.\nU sredu popodne u 17:15, predsednik Republike imaće bilateralni sastanak sa novim premijerom Ruske Federacije Mihail Mišustinom koji će takođe prisustvovati proslavama u Atini na poziv grčke vlade.\nKasnije tokom dana, predsednik Republike, u pratnji supruge Andri Anastasijades, posetiće u Nacionalnoj galeriji izložbu dela povezanih sa revolucijom 1821. godine.\nPotom će predsednik Anastasijades prisustvovati zvaničnoj večeri koju u predsedničkoj palati priređuje predsednica Helenske Republike u čast lidera država pozvanih da učestvuju na svečanostima.\n25. marta, u 10 sati, predsednik Anastasiades prisustvovaće vojnoj paradi koja će se održati na trgu Sintagma. Odmah nakon parade, predsednik i premijer Grčke, kao i pozvani šefovi država, uključujući predsednika Anastasiadesa, kratkoće se obratiti prisutnima. / ibna


Grenland – novo polje borbe za prevlast sila - 02.05.2020, Sputnik Srbija\nNovčani paket pomoći, koje su SAD namenile Grenlandu, predstavlja signal upozorenja Rusiji i Kini, koje na različite načine ugrožavaju američke interese u tom... 02.05.2020, Sputnik Srbija\n11:40 02.05.2020 (Osveženo: 00:57 26.08.2021)\nCC0 / Pixabay / Grenland je daleko od svega\nNovčani paket pomoći, koje su SAD namenile Grenlandu, predstavlja signal upozorenja Rusiji i Kini, koje na različite načine ugrožavaju američke interese u tom području. Tako je u poslednje vreme polje borbe za prevlast u tom regionu postao Grenland, izjavio je profesor danske Akademije oružanih snaga Peter Vigo Jakobsen, prenosi „Tajms“.\nPrema rečima Jakobsena, sredstva, koja su SAD izdvojile kao pomoć Grenlandu su beznačajna, ali time Vašington šalje signal upozorenja Moskvi i Pekingu.\nDanski profesor je istakao da Kina i Rusija na različite načine ugrožavaju američke interese na Arktiku. Kada je reč o Kini, Vašington je zabrinut zbog jačanja kineskog ekonomskog uticaja u regionu. Sa druge strane, Moskva predstavlja pretnju zbog povećanja vojnog prisustva na Arktiku.\n„Nove baze, koje oni grade, omogućiće im da napadnu vazduhoplovnu bazu Tule i da unište radar za rano upozorenje“, rekao je Jakobsen.\nRuski zvaničnici su više puta saopštili da imaju puno pravo da štite svoje severe širine i Severni morski put, prenosi „Tajms“.\nPodsetimo, Amerika je objavila da će Grenlandu dodeliti paket pomoći iznosu od 12,1 miliona dolara. Prema zvaničnom saopštenju američkog Stejt departmenta, finansijska sredstva će biti usmerena na energetiku, turizam i obrazovanje, a takođe će omogućiti da se intenziviraju američke aktivnosti na ostrvu.\nPored toga, u prestonici Grenlanda biće otvoren američki konzulat. Ranije je saopšteno da su danski političari negativno ocenili američku pomoć.\nRanije je ambasador Rusije u Danskoj Vladimir Barbin optužio je SAD za „politiku konfrontacije u regionu, koja je usmerena na dominaciju“. Prema rečima Barbina, Vašington je demonstrirao „nezdrav pristup“ velikim arktičkim investicionim projektima drugih zemalja.\nPodsetimo, u avgustu prošle godine američki predsednik Donald Tramp razgovarao je sa svojim pomoćnicima na temu da li bi SAD trebalo da kupe Grenland, koji pripada Danskoj.\nMeđutim, sa Grenlanda je stigao odgovor da su spremni za saradnju, ali da se teritorija ne prodaje.


Poruka investitorima da železara ima tržište - SDCafe.rs\nHome\tInfo\tPoruka investitorima da železara ima tržište\nIako je pre desetak dana Mlađan Dinkić obilazeći kompaniju Fijat automobili Srbije izjavio da mu je uručeno pismo potpredsednika Fijat Grupe Alfreda Altavila o mogućoj poslovnoj saradnji Fijata i smederevske Železare, iz Torina, Smedereva, ili pak Vlade Srbije tim povodom se više niko nije oglasio.\nZbog toga su se i javile spekulacije da je pismo iz Fijatovog top menadžmenta predstavljalo više gest prijateljstva, podrške i svojevrsne zahvalnosti Alfreda Altavila odlazećem ministru nego stvarnu želju Fijata da od Železare Smederevo kupuje, kako je naglašeno, limove za proizvodnju 500.000 automobila godišnje. Ipak, upućeni tvrde da je poruka menadžmenta Fijata o želji te kompanije da uspostavi poslovnu saradnju sa smederevskom Železarom ozbiljna i zasnovana na finansijskoj i poslovnoj logici, prema kojoj bi Fijatove fabrike u Srbiji i Italiji, pre svega, lim za karoserije automobila u Smederevu kupovale po znatno povoljnijim cenama no na svetskom tržištu. Ista logika rukovodila je Fijat i kad je dolazio u Srbiju, gde mu je proizvodnja usled jeftinije radne snage, energije, logistike, te dobijenih povlastica od države i lokalne samouprave, znatno isplativija no drugde po svetu.\nTakođe, tvrdi se i da muk nastao nakon te izjave potiče iz činjenice da je za osposobljavanje železare za taj posao potrebno najmanje 150 miliona evra. Železara i država Srbija te pare nemaju, ali imaju ponudu Fijata koja potencijalnim strateškim partnerima i investitorima garantuje da smederevska kompanija ponovo ima tržište. Na potezu su Vlada Srbije i novi ministar privrede.\nSmederevac uhapšen u Austriji po poternici iz Podgorice


Izvoz iz BiH ove godine iznosio 5,23 milijarde KM - Vijesti365\nHome›Biznis›Izvoz iz BiH ove godine iznosio 5,23 milijarde KM\nIzvoz iz BiH ove godine iznosio 5,23 milijarde KM\nIzvoz iz BiH nastavio je rast i u prvih pet mjeseci ove godine iznosio je 5,23 milijardi KM, što je za 28,8 posto više nego u istom periodu lani.\nU maju ove godine bh. izvoz je iznosio 1,05 milijardi KM i za 43,1 posto je veći nego u maju prošle godine. Istovremeno je porastao i uvoz koji je u maju iznosio 1,68 milijardi KM, a što je više za 42,5 posto nego lani.\nUvoz je u periodu januar-maj ove godine iznosio 7,78 milijardi KM, što je za 17,9 posto više nego u istom periodu prošle godine. Prema podacima Agencije za statistiku BiH, pokrivenost uvoza izvozom je iznosila 67,2 posto, a vanjskotrgovinski robni deficit 2,55 milijardi KM.\nIzvoz u zemlje CEFTA u prvih pet mjeseci je iznosio je 819 miliona KM, što je više za 29,4 posto, dok je uvoz iznosio 971 milion KM, više za 19 posto nego u istom periodu prošle godine. Pokrivenost uvoza izvozom sa zemljama CEFTA-e je iznosila 84,3 posto.\nIzvoz u zemlje EU je iznosio 3,9 milijardi KM i veći je za 31 posto, dok je uvoz iznosio 4,73 milijarde KM, što je za 18,2 posto više nego u prvih pet mjeseci lani. Pokrivenost uvoza izvozom sa zemljama EU je iznosila 82,4 posto.\nHag neće da vrati Srbiji ranije dostavljenu obimnu dokumentaciju\nSljedeći gimnastičar je možda baš ovaj robot\nFINANSIJSKA KONSTRUKCIJA: Talibani dobijaju novac za rat od donatora, ali i prodajom opijuma


Turkish Airlines poleteo do Mauricijusa i Madagaskara - Aviatica\nTurkish Airlines poleteo do Mauricijusa i Madagaskara\nAvio kompanija sa najviše međunarodnih destinacija Turkish Airlines u svoju mrežu linija dodala je još dve – Mauricijus i Madagaskar.\nTurkish Airlines je saopštio da je u mrežu linija uvrstio dve nove, egzotične destinacije u regionu Indijskog okeana.\nO 15. decembra 2016. ova kompanija leti iz Istanbula za Port Luis (Mauricijus) i Antananarivo (Madagaskar). Sa ova dva grada broj međunarodnih destinacija Turkish Airlinesa popeo se na 282.\nTurkish Airlines nove destinacije povezuje jednom linijom: Istanbul (IST) – Mauricijus (MRU) – Antananarivo (TNR), koja se odvija tri puta nedeljno, a u planu je od 8. februara do bude dodat i četvrti let. Letovi ka ove dve nove atraktivne destinacije su dostupni i putnicima iz Beograda, uz veoma povoljnu konekciju.\nPogled na Le Morne Brabant i selo Tamarin na Mauricijusu, Turkish Airlines\nIstanbulMadagaskarMauricijusnove linijeTurkish Airlines


Od EU i Norveške stižu respiratori i monitori vredni 4,5 miliona evra - Ozonpress :: internet portal\nOd EU i Norveške stižu respiratori i monitori vredni 4,5 miliona evra\nTag: EU, Norveška, pomoć, Srbija\nPrvih četrdeset od ukupno 100 monitora namenjenih za intenzivnu negu koji su nabavljeni sredstvima Evropske unije i Kraljevine Norveške stiglo je u Srbiju i biće isporučeno zdravstvenim ustanovama kao dopuna postojećoj opremi u jedinicama poluintenzivnog i intenzivnog lečenja i nege. Takođe, uz podršku EU i Norveške, Srbija će dobiti i 50 aparata za anesteziju koji uključuju respiratorni monitoring i sveobuhvatno praćenje vitalnih parametara. Tri ovakva aparata su već isporučena, deset uređaja stiže sutra, a tokom prve nedelje maja očekuje se preostalih 37 komada. Vrednost ove opreme iznosi 3,2 miliona evra.\nPredsednik Republike Srbije, Aleksandar Vučić, zahvalio se na donaciji i rekao da udruženi možemo da pobedimo pandemiju.“Želim mnogo da se zahvalim Evropskoj Uniji i Kraljevini Norveškoj na donaciji. Danas stiže značajna pomoć u respiratorima, monitorima i aparatima za anesteziju. Ovo je važno jer će se po ovome meriti snaga jednog zdravstvenog sistema. Ono što je naša želja, i zato sam posebno zahvalan EU i Norveškoj, je što ćemo se ponositi zdravstvenim sistemom u budućnosti. Svuda po Srbiji ćemo gledati da ljudi mogu da osete neuporedivo viši nivo zdravstvene zaštite nego što su ga osećali do juče.\n– Živela solidarnost i naša prijateljstvo i verujem da će građani Srbije moći da vide koliko nam je koristilo, iako to možda nije najbolja reč da se opiše, prijateljstvo i koliko samo tako možemo da pobedimo ne samo ovu bolest već i veoma brojne izazove koji su pred nama tokom leta, ali i tokom jeseni i zime – rekao je predsednik Republike Srbije Aleksandar Vučić prilikom obilaska dela prispele medicinske opreme u magacinu kompanije Milšped u Krenješevcima odakle se oprema u skladu sa procenama i potrebama Ministarstva zdravlja transportuje u zdravstvene ustanove u zemlji.\nU Srbiju bi tokom prve polovine maja trebalo da stigne i 70 respiratora potrebnih pri kritičnom zbrinjavanju pacijenata pozitivnih na Covid-19. Ukupna vrednost ovih uređaja, od kojih je EU finansirala nabavku 50, a Kraljevina Norveška 20 komada, iznosi 1,3 miliona evra.\nEvropska unija je, u okviru svog „globalnog odgovora“ na borbu protiv aktuelne pandemije, vrednog 15,6 milijardi evra, opredelila incijalnu podršku Srbiji od 93 miliona evra, a jedan deo te pomoći od skoro pet miliona evra podrazumeva upravo nabavku ove neophodne medicinske opreme.\n– Od početka krize, EU je radila non-stop kako bi odgovorila na zahteve Srbije i nabavila i prevozila neophodnu medicinsku opremu za srpske zdravstvene ustanove, u duhu solidarnosti i saradnje. Odmah smo izdvojili 93 miliona evra, od čega 15 miliona za finansiranje neposredne nabavke i prevoza tereta najpotrebnijeg medicinskog materijala. Zahvaljujući ovim finansijskim sredstvima, gotovo da nije prošao dan bez da je EU prevezla ili kupila neophodnu opremu za Srbiju. Prošle nedelje sam pozdravio dolazak 800.000 zaštitnih maski i drugog materijala. Čast mi je da danas prisustvujem ovoj svečanosti sa predsednikom kako bih obeležio isporuku dodatne važne opreme: ukupno 125 uređaja za intenzivnu negu – 50 monitora za intenzivnu negu, 50 respiratora i 25 uređaja za nadgledanje, ventilaciju i anesteziju, deo je već stigao danas. Uz to, 100 kontejnera, 300 termometra, 100 koncentrata kiseonika i reagensi za testove, već se distribuiraju. Ovo su rezultati paketa podrške EU Srbiji zajedno sa UNOPS-om, a ceo paket vredan je 4,9 miliona evra. Iako pružamo hitnu pomoć u kritičnoj fazi, mi takođe nastavljamo da jačamo zdravstveni sistem Srbije. Ova oprema će i ubuduće biti veoma korisna. To je u skladu sa podrškom koju je EU pružala zdravstvenom sistemu Srbije u poslednje dve decenije. EU će i u budućnosti nastaviti da stoji uz Srbiju i njene građane. Naša solidarnost i saradnja obuhvataju širok spektar neposrednih inicijativa i akcija za borbu protiv COVID-19 i za podršku ekonomskom oporavku u Srbiji i regionu Zapadnog Balkana, koji EU finansira sa 3,3 milijarde evra, kako je juče najavila predsednica Evropske komisije Ursula fon der Lajen. Drago mi je što će sledeće nedelje Samit lidera Zapadnog Balkana i EU još jednom potvrditi posebnu solidarnost i zajednički put EU i ovog regiona, a naročito Srbije – izjavio je šef Delegacije EU u Srbiji, ambasador Sem Fabrici.\nKraljevina Norveška je na početku krize opredelila sredstva za hitnu pomoć u borbi protiv korona virusa.\n– Naša solidarnost sa Srbijom ima duboke korene u dugom prijateljstvu dva naroda, pa mi je izuzetno drago što možemo da pomognemo u suzbijanju krize kroz unapređenje kapaciteta jedinica za intenzivnu negu. Ovaj dan čekali smo nestrpljivo, jer kašnjenja su bila uzrokovana veoma teškim uslovima na međunarodnom tržištu sofisticirane medicinske opreme. Ali, svi ovi vredni uređaji koji su pristigli i koji će stići u Srbiju na narednim danima, značajno će unaprediti kapacitete za lečenje obolelih u Srbiji, a Norveška je spremna da doprinese i dugoročnim merama – rekao je norveški ambasador u Srbiji Jern Eugen Jelstad.\nSvu medicinsku opremu koju su donirale Evropska unija i Norveška, pre svega respiratori, monitori za praćenje vitalnih funkcija pacijenata, kao i aparati za anesteziju i potpornu respiratornu terapiju, predviđeni su za kraću ili dužu respiratornu podršku kod pacijenata koji pate od akutnog respiratornog distresa, spazma ili opstrukcije pa ova podrška zdravstvenom sistemu u Srbiji doprinosi ne samo u suzbijanju virusa Covid-19 već u njegovom sveobuhvatnom i redovnom funkcionisanju.\nNabavku ove medicinske opreme sprovodi Kancelarija Ujedinjenih nacija za projektne usluge – UNOPS, koja je globalno pokrenula mehanizam za hitne nabavke.\nTroje pacijenata prevezeno za Kragujevac\nJoš dve osobe iz Čačka i jedna iz Lučana pozitivne na COVID-19\nĐorđević predlaže scenario za razrešenje krize u Srbiji\nTrka kroz Srbiju završena u Čačku\npomoc pred rastanak, buahahaha 30/04/2020 u 14:58 Odgovorite\nMorao da se zahvali, buahahaha. Obican ponizenko, buhahaha. A bra Si, buahahaha. Opet uterala Angela, buahahaha.\nporeski obveznik 30/04/2020 u 21:50 Odgovorite\nKo je procitao ovaj tekst,a do sada je velicao pomoc Kine,koja nam uzgred budi receno godisnje izveze svoje furde i otpada u vrednosti od 2 milijarde evra. i to bas ono sto bi nasa privreda mogla da proizvede (puno kvalitetnije), a pritom od nas kupi gotovo nista,praveci od nas budale,.“VELIKE DRZAVE NEMAJU PRIJATELJE,VEC SAMO SVOJ INTERES“\nEvropa je ipak humano drustvo,i sused sa kojim moramo biti u dobrim odnosima zato sto bez obzira sto prvenstveno „gledaju svoja posla“ i nas pomazu i to na razne nacine.To sto se pravimo slepi,i velicamo pomoc Rusije od 1917 g. (kominterna),u cijim blagodetima uzivamo u zadnjih 100 god.je nasa zabluda.Sto je naj gore,izgleda ce potrajati.\nMi opstajemo samo zato sto Evropa kupuje nasu robu i usluge,plus razne vrste donacija,doznaka….\nRealno tu je i susedstvo,ali nazalost ne ikorisceno kao trziste,zato sto smo „nazalost“ ……\nRezime:bolje je da se potpuno integrisemo u Evropu ,nego da budemo pokusni kunici u ekonomskom ratu koji vode Rusija i Kina protiv Evrope.


Javni uvid u Glavni projekat rekonstrukcije Trga Oslobođenja\nOpština Stari Grad Sarajevo\tTrg Oslobođenja\nKomisija za zaštitu nacionalnih spomenika BiH dala je pozitivno mišljenje na projekat Trga oslobođenja Alija Izetbegović koji je Općina Stari Grad Sarajevo potom uputila na mišljenje Federalnom ministarstvu prostornog uređenja koje je zatražilo dopune projekta koje su se odnosile na tehnička pitanja i tehničke saglasnosti. Općina Stari Grad Sarajevo je ispunila sve zahtjeve Federalnog ministarstva prostornog uređenja koje je nadležno za izdavanje odobrenja za rekonstrukciju Trga.\nU okviru svojih nadležnosti, Federalno ministarstvo prostornog uređenja je, na osnovu Zakona o prostornom planiranju i korištenju zemljišta na nivou Federacije BiH, naložilo Općini Stari Grad Sarajevo da objavi javni poziv za uvid u Glavni projekat prije izdavanja odobrenja za rekonstrukciju Trga oslobođenja – Alija Izetbegović u Sarajevu.\nShodno tome, Općina Stari Grad objavljuje javni poziv na uvid u Glavni projekat koji će biti izložen u prostorijama Federalnog ministarstva prostornog uređenja, ulica Hamdije Čemerlića 2, od 11 do 15 sati, u trajanju od 15 dana.\nNa javni poziv mogu se javiti samo stranke u postupku, u skladu s članom 56. stav 4 i 5. Zakona o prostornom planiranju i korištenju zemljišta na nivou Federacije BiH.\nObjavu javnog poziva u dnevnim novinama možete pogledati ovdje.


Narodna stranka odlučila da podrži Zdravka Ponoša za predsednika Srbije - Politika - Dnevni list Danas\nPočetna » Vesti » Politika » Narodna stranka odlučila da podrži Zdravka Ponoša za predsednika Srbije\nDanas Online29.01.2022. 22:00\nNarodna stranka saopštila je večeras da je donela odluku da povuče predlog da prvi potpredsednik Narodne stranke Miroslav Aleksić bude kandidat za predsednika Srbije a da podrži Zdravka Ponoša, kao zajedničkog kandidata opozicije.\nTesnom većinom glasova, Predsedništvo Narodne stranke je donelo odluku da podrži predlog Stranke slobode i pravde da zajednički kandidat naše koalicije za predsednika Srbije bude bivši funkcioner Narodne stranke Zdravko Ponoš.\nMiroslav Aleksić će, kako navode u saopštenju, biti prvo lice Narodne stranke u okviru koalicije na izborima za narodne poslanike u Skupštini Srbije.\n„Svesni generacijske odgovornosti da se aktuelni diktatorski režim pod hitno pošalje u istoriju, kao i da su sabornost i jedinstvo najvažnijih opozicionih činilaca neophodan preduslov da bi se to dogodilo, Predsedništvo Narodne stranke je donelo odluku da povuče predlog da prvi potpredsednik Narodne stranke Miroslav Aleksić bude kandidat za predsednika Srbije“, navodi se u saopštenju Narodne stranke.\nPodsetimo, večeras je i Demokratska stranka donela na Glavnom odboru odluku da podrži Zdravka Ponoša za zajedničkog predsedničkog kandidata opozicije na izborima 3. aprila.\nMiroslav AleksićNarodna strankaPredsednički kandidatZdravko PonošBeograd\nPolitika • 14.06.2022. 17:42\nPredsednik raspuštenog subotičkog odbora Narodne: Ponoš nas ujedinjuje, zaslužuje svu podršku


Projekti za voćare i proizvođače mlijeka u Rogatici | 058.ba\nProjekti za voćare i proizvođače mlijeka u Rogatici\nZoran Janković - 01. februara 2013.\t058.ba\nROGATICA – Načelnik opštine Rogatica Tomislav Puhalac sa saradnicima juče, 30.01. u Rogatici, održao je radni sastanaka sa predstavnikom Jedinice za koordinaciju poljoprivrednih projekata (IFAD) Ministarstva poljoprivrede, šumarstva i vodoprivrede Republike Srpske Draganom Vučkovićem i predstavnikom Savjetodavne službe Područne jedinice Sokolac Markom Govedaricom.\nDomaćini su im predstavili dva projekta iz oblasti poljoprivrede osmišljena tako da se pomogne razvoj ekonomski održivih gazdinstava na području Rogatice.\nProjekat podizanja novih zasada ima za cilj razvoj voćarstva na području opštine kroz edukaciju i obezbjeđenje kvalitetnog sadnog materijala. Finasijski je vrijedan 28.000 KM, a predviđen je za 20 korisnika koji bi izvršili sadnju po 200 sadnica voća na vlastitim imanjima. Pored posjedovanja adekvatne parcele na korisnicima bi bili troškovi analize zemljišta i razmjeravanje i sadnje voća. Projekat bi se finasirao po modelu 20% opština, 10% krajnji korisnik, dok bi se za preostalih 70% tražila donatorska sredstva.\nProjekat iz oblasti stočarstva vrijedan je 60 hiljada maraka, a rađen je sa ciljem unapređenja pasminskog sastava u stočarstvu i unapređenja mliječnosti grla. Namijenjen je korisnicima koji već imaju 1-3 grla, a imaju uslove za držanje dodatnih. Finasiranje je planiranu tako da se kroz projekat obezbijedi 50% (IFAD i opština Rogatica) potrebnih sredstava dok bi preostalih 50% obezbjeđivali krajnji korisnici. U cilju povećanja broja krajnjih korisnika i održivosti projekta oni nemaju pravo da ovako nabavljena grla otuđe u roku od 3 godine, a obavezni su i da prvo tele daju drugim poljoprivrednim proizvođačima.\nGosti su izrazili zadovoljstvo činjenicom da opština Rogatica već ima pripremljene projekte, te ponudili stručnu pomoć pri njihovoj realizaciji, a posebno u dijelu pronalaska donatora za zatvaranje finansijke konstrukcije. Posebno su pohvalili opravdanost projekata jer Rogatica sada već ima dobro uređen otkup mlijeka pa je plasman siguran, a mljekara isplaćuje proizvođače od drugog do petog u mjesecu, redovno, mjesec za mjesec. Za voćarstvo postoje prirodne predispozicije ali ne i prerađivački kapaciteti, te bi to mogao biti neki od narednih projekata usmjeren na razvoj poljoprivrede na području opštine Rogatica.\nOznake: IFAD, Tomislаv Puhаlаc